Nemon seikkailut: Aikuistumista kenties\nNuga on viikon päivät syönyt aikuisten ruokaa, nappulat on historiaa. Hyvällä ruokahalulla menee puuro ja raakaliha masuun. Harmi vaan, että muutamana päivänä maha on ollut vähän sekaisin, mutta taitaa olla aika normaalia ruokavaliomuutoksissa. Annan nyt ruoan sekaan piimää ja vähän maitohappobakteeria, jos niillä rauhoittuisi.\nMuitakin pieniä aikuistumisen merkkejä on ilmassa meinaan noin kahden viikon aikana Nuga ei ole tehnyt tarpeitaan sisälle meidän ollessa töissä! Nyt moni pyörittelee silmiään, kun kyse on pikkaisen reilu vuoden ikäisestä pojasta, mutta näin nää on aina meillä mennyt ja tällä kertaa ei ole edes parketit pilalla, kun Nuga hengaa kylpyhuoneen laatalla meidän työpäivien ajan. Toki muuten sisälle ei ole tehnyt moneen kuukauteen, mutta työpäivä + -matkat venyy monesti niin pitkiksi, ettei se sinänsä ihme olekaan.\nLisäksi nyt on loppunut se ihan mieletön vedellä läträäminen! Kuvittelin, ettei se lopu ollenkaan. Nuga on siis koko ajan juonut vesikupit sitä myötä tyhjäksi, kun ne on täytetty ja jos ei ole jaksanut juoda, niin ainakin se on pitänyt sitten tassuilla läiskytellä sieltä pois :D Toki ollaan se kieltämällä saatu estettyä, mutta kun selkänsä on kääntänyt... :D\nJaa niin ja ollaan me saatu nukkuakin viikonloppuna pidempään, ei ole ihan 06 alkanut vinkuminen alakerrassa.\nMinäkö muka aikuinen..? ;D\nK 23.10.2012 9.25\nToi kuva on ihan mielettömän hauska. Mikä asento. Mikä tyyli. Mikä rentous. Tossa on asenne kohdillaan. :D\nAnna 23.10.2012 10.10\nJätkä ottaa lunkisti aamupalapöydässä :D Kuva otettu ennen trimmausta...\nJanette 23.10.2012 15.47\nAsento on vaan niin supersöpö!\nAnna 23.10.2012 20.53\nHih, Nuga tykkää rötväillä ja on kovin telkkarin katsoja meidän kolmesta koirasta :D\nHenna 23.10.2012 18.09\nOnnea sisäsiisteydestä ja aikuistumisesta! Täällä odotetaan myös jo malttamattomana aikaa jolloin on taas matot lattiassa.. :)\nAnna 23.10.2012 20.55\nKiitti, kyllä se alkaa arkea kummasti helpottaa kolmen nuoren ja vilkkaan parsonin kanssa ;) Tiedän ton tunteen, matot tuo niin paljon kotoisuutta <3\nSude 23.10.2012 18.13\nAinahan sitä puuhaa piisaa noitten "lasten" kanssa =)\nIhana kuva, "mitäs me pojat" :)\nAnna 23.10.2012 21.00\nJep, puuhaa riittää :) Hyvä kuvateksti, pojat ottaa lunkisti!\nHanna, Mimmi ja Martti 24.10.2012 11.09\nTäytyy munkin kommentoida, kuten muutkin: ihana istumatyyli Nugalla ♥\nOnnea sisäsiisteyden kehittymisestä :-) Kyllä meillä vieläKIN on aika tarkkaa, että olen kotona töistä tiettyyn kellonaikaan mennessä tai Martti pissaa sisälle... Mimmi sen sijaan pidättelisi vaikka 12 tuntia, no problem. Pojille se taitaa yleisestkin olla vaikempaa?\nAnna 24.10.2012 20.36\nTosiaan hassu jätkä :)\nKiitos, on se juhlaa, kun jokaisen kanssa on saanut aikansa odottaa. Samanlainen mielikuva mullakin, että pojilla sisäsiisteyden opettelu vie kauemman! Meillä Nemo ei tee oikein missään tilanteessa sisälle, mutta Luna saattaa. Se tosin voi johtua siitä, että Luna ei aina pihalla malta, kun on niin paljon kaikkea kivaa koettavaa ;)\nTanja ja Ulpu 25.10.2012 11.21\nMä oon päässyt aika helpolla ton sisäsiisteyden suhteen, Näätä kesti työpäivät helposti jo nelikuisena, Ulppiskin taisi olla viitisen kuukautta. Tosin ilopissojahan se päästeli vielä vuoden iässäkin, mut nekin on historiaa.\nOnnea aikuistumisesta, vaikkakin taitaa Nuga mieleltään vielä aika lapsi ollakin? Tuntuu,ettei nää pastorit päältään aikuistu kauheen äkkiä....\nAnna 25.10.2012 20.49\nMuistan noi ilopissat meilläkin :D Eija ottaa vieläkin, vanhasta muistista, Lunan syliin sillain väärin päin, ettei paita kastu, vaikka ei siitä enää ole pelkoa. Jep, lapsiahan nää on kaikki mieleltään <3 Nemo heittäytyy välillä ihan pennuksi :D\nLiftari 26.10.2012 7.58\nVoi vietävä miten oot ihanan näkönen ja olonen <3<3\nMeillä on Onnilla yhä edelleen toi juominen samanlaista kuin Nugalla. En tiedä sitten onko se vaan ahneutta, että kupissa kun on jotain se pitää napsia omaan massuun. Ja selvähän se sitten on etei rakko pidä pitkää päivää. Me ollaan ratkaistu se ongelma pöksyillä. Muuta vaihtoehtoa ei enää ollut kun omat hermot meni siihen siivoomiseen. Onni on tutkittu ihan päästä varpaisiin eikä siihen juomiseen ja pissimiseen mitään syytä löydetty. Terve poika. *Onskudalla on meidän erityispoju ihan kaikella tapaa nyt sitten. Raks kuin mikä ja todellinen ihanuus.\nNo kolmikko tänä viikonloppuna taas jakaantuu normioloon. Koirat eli Onni ja Tiuku palaavat emännälleen ihan uuteen kotiin. Ja mulle jää Essi ja hirmunen ikävä.\nViikonloppua sinne ja terkkuja myös.\nAnna 26.10.2012 18.59\nNuga pussailee innokkaasti kiitokseksi <3 Voi että, on Onnillakin sitten samanlaista himoa veden kanssa läträilyyn! Ei siihen tosiaan taida auttaa oikein mikään, kun sille tielle on lähtenyt. Onneksi olette keksineet keinon, niin sujuu arki mukavammin. Voih, tuo lauman jakaantuminen on aina haikeata, vaikka tuohan se sitten sitä rauhaa taloon :) Mukavaa viikonloppua teille ja Essille etenkin paaaljon rapsutuksia nyt kun kaverit lähtee toiseen kotiin!


Syö kalaa huoletta - Itämeren silakoissa yhä vähemmän ympäristömyrkkyjä\nJUURI NYTIL Pyhärannassa: Edes vesisade ei riittänyt - metsäpalon jälkisammutus jatkuu edelleen: ”Turve palaa samalla periaatteella kuin piipputupakka”\ntiistai 27.03.2018 klo 7:00\nPohjanlahdelta ja Suomenlahdelta pyydettyjen silakoiden dioksiinien ja PCB-yhdisteiden pitoisuudet ovat pienentyneet alle puoleen 2000-luvulla, selviää uudesta tutkimuksesta.\nYmpäristömyrkyistä huolimatta kalan käyttö on turvallista ja terveellistä.\nSuosituksena on, että ihmiset söisivät kalaa vähintään kaksi kertaa viikossa ja käyttäisivät useampia kalalajeja.\nEviran mukaan lasten, nuorten ja hedelmällisessä iässä olevien ei kuitenkaan kannata syödä isoja silakoita eikä Itämerestä pyydettyjä lohia tai taimenia useammin kuin 1-2 kertaa kuukaudessa.\nSuomalaisten altistuminen dioksiineille ja PCB-yhdisteille vähenee, kun näiden yhdisteiden pitoisuudet pienenevät Itämeren rasvaisessa kalassa. MOSTPHOTOS\nDioksiinien ja PCB-yhdisteiden päästöjä on rajoitettu voimakkaasti kansainvälisin sopimuksin ja rajoituksin, mikä näkyy mittaustuloksissa.\nMyös bromattujen palonestoaineiden (PBDE) pitoisuudet silakoissa ovat puolittuneet 2000-luvulla, mikä kertoo yhdisteille asetettujen käyttökieltojen vaikutuksesta.\nElohopean pitoisuus on säilynyt ennallaan. Se on selvästi pienempi kuin EU:ssa asetettu enimmäispitoisuus.\nSen sijaan vettä ja likaa hylkivissä tekstiileissä ja teollisuudessa käytettävien perfluorattujen alkyyliyhdisteiden (PFAS) pitoisuudet ovat kasvaneet hieman vuodesta 2009.\nPitoisuudet ovat kuitenkin niin pieniä, etteivät ne aiheuta terveyshaittaa.\nPerfluorattujen yhdisteiden käyttöä on alettu rajoittaa vasta viime vuosina. Niiden runsaan käytön ja pitkäikäisyyden vuoksi yhdisteet ovat vasta siirtymässä Itämereen.\nMetalleista vain arseenin kokonaispitoisuudet silakoissa ovat jonkin verran kasvaneet vuoteen 2002 verrattuna. Kaloissa arseeni on pääosin orgaanisessa muodossa, jota yleensä pidetään ihmiselle haitattomana.\nHyödyt voittavat haitat\nYmpäristömyrkyistä huolimatta kalan käyttö on turvallista ja terveellistä. Sekä dioksiinien että PCB-yhdisteiden keskimääräiset pitoisuudet ovat selvästi EU:n asettamia enimmäispitoisuuksia pienemmät.\n- Kala on terveellistä ja ravintoarvoltaan hyvää ruokaa, sanoo tutkimusprofessori Hannu Kiviranta Terveyden ja hyvinvoinnin laitokselta.\n- Valtion ravitsemusneuvottelukunnan suosituksena on, että ihmiset söisivät kalaa vähintään kaksi kertaa viikossa ja käyttäisivät useampia kalalajeja.\n- Eviran mukaan lasten, nuorten ja hedelmällisessä iässä olevien ei kuitenkaan kannata syödä isoja silakoita eikä Itämerestä pyydettyjä lohia tai taimenia useammin kuin 1-2 kertaa kuukaudessa.\nMyrkkyjä rasvaisiin kaloihin\nDioksiineja ja PCB-yhdisteitä kertyy eniten Itämeren rasvaisiin kaloihin, kuten kilohailiin ja silakkaan, jotka ovat Itämeren lohen pääasiallista ravintoa.\nArvioiden mukaan jopa yli 80 prosenttia suomalaisten dioksiinien ja PCB-yhdisteiden kokonaissaannista tulee luonnonkalasta. Suomalaisten altistuminen dioksiineille ja PCB-yhdisteille vähenee, kun näiden yhdisteiden pitoisuudet pienenevät Itämeren rasvaisessa kalassa.\nUudet tulokset liittyvät Itämeren ja Suomen sisävesien kalojen ympäristömyrkkypitoisuuksia tutkivaan EU-hankkeeseen.\nHankkeessa ovat mukana Evira, Terveyden ja hyvinvoinnin laitos, Luonnonvarakeskus ja Suomen ympäristökeskus. Hankkeen rahoittaa valtioneuvoston kanslia.


Aadan hevoselämää: #432: Terveisia Horse Showsta!\n#432: Terveisia Horse Showsta!\nNyt se on menossa, nimittäin Helsinki International Horse Show. Olen parhaillaan täällä Jäähallilla Helsingissä ja yritän kovasti kuunnella verkkoluentoa koneellani - siksi mulla on samalla mahdollisuus tehdä teille postaus.\nSaavuin eilen keskiviikkona Scandic Parkkiin (eli hotelliin, jossa majoitumme) kuuden jälkeen illalla. Heitimme nopeasti tavarani hotellihuoneeseen ja jatkoimme sitten Sarinan ja Steffin kanssa Jäähallille näyttämään Sarinalle paikkoja. Kiertelimme hallilla edestakaisin, jonka jälkeen aloimme auttamaan kansliassa. Ensimmäiset päivät ovat aina vähän hakemista, kun tavarat ja laitteet laitellaan paikoilleen ja saadaan homma pyörimään kunnolla. Joskus kymmenen jälkeen pääsimme lähtemään hallilta kohti hotellia: tarkoituksena oli käydä ravintolassa syömässä, mutta myöhäisen ajankohdan vuoksi päädyimme McDonaldsiin. Kilometrin mittainen kävely keskustaa kohden tuntui yöllä todella pitkältä, sillä pakkasta oli jonkun verran ja tuuli sitäkin kovempi. Hyrr!\nKeskiviikkona paikalla olevat ratsastajat saivat tutustua areenaan ratsain, mutta suurin osa kansainvälisistä ratsastajista saapui paikalle vasta torstaina tai myöhemmin keskiviikkona. Torstaina siis päästiin vihdoin tositoimiin! Olemme olleet täällä hallilla aamukahdeksasta asti, tehden hommia kansliassa, seuraten vähän kisoja, kierrellen expoa ja vaihdellen kuulumisia ratsastajien sekä muiden hevosihmisten kanssa.\nMeidän tehtävämme kansliassa ovat todella vaihtelevia. Pääosin vastailemme ratsastajien kysymyksiin, jaamme palkintoja sijoittuneille, huolehdimme kaikista maksuista, tarkastamme rokotuksia, ohjaamme ihmisiä oikeisiin paikkoihin, vastaamme lähtölistojen, ratapiirustuksien, tulosten ja kaikkien aikataulujen jakamisesta.. Lista on todella pitkä ja kun meidän toiminnasta vastaava Erja hoitaa kanslian lisäksi vielä akreditoinnin, on töitä todella paljon hänen vastuullaan!\nJuuri tällä hetkellä menossa on nuorten hevosten luokka, jossa ratsukko suorittaa radan ja Herve arvioi hevosta suorituksen jälkeen sanallisesti. Kun kaikki ikäluokat ovat menneet, nousee Nina Fagerström parhaiden hevosten selkään ja koeratsastaa ne, minkä jälkeen hevoset laitetaan parhausjärjestykseen. Todella mielenkiintoista! Harmi, että joudun olemaan itse kiinni täällä luennolla, jolloin en pääse seuraamaan kilpailua metrien etäisyydeltä. Onneksemme meillä on kansliassa oma liveaikainen televisio, josta näämme suorana areenan tapahtumat jatkuvalla syötöllä. Ja täällä pääsee bongailemaan sekä juttelemaan huippuratsastajien kanssa, joten joku lohdutus opiskelujen keskelle!\nKeskiviikkona hevoset pääsivät verryttelemään areenalle.\nVerryttelyareena toimi keskiviikkona vet checkinä.\nTorstain Amateur Tourin aikaan otettu kuva tuomaritornista.\nTänään aamulla ulkona oli lunta!\nKansliassa ratsastajat käyvät päättämässä hyppäämänsä luokat, kysymässä infoa ja muuta. Kuvassa mukana mm. Martin Fuchs sekä Hollannin maajoukkueessa ratsastava, joukkue MM-kultamitalisti ja Nations Cup joukkuekisan voittaja Maikel Van Der Vleuten.\nTässä postauksessa on muutama kuva areenalta, sekä kännykällä että kameralla otettuina. Kuvausolosuhteet ovat täällä ehkä hieman entistä kilpailupaikkaa haastavammat, mutta toivon, että saan tulevina päivinä joitakin kivoja kuvia julkaistavaksi tänne blogiin. Tämän päivän vietämme hallilla aivan loppuun asti ja lähdemme hotellille vasta puolen yön jälkeen, huomenna saamme aamuvapaan. Tämä tarkoittanee sitä, että heräilemme vasta aamupäivällä ja syömme rauhassa aamupalaa, minkä jälkeen siirrymme vähitellen hallille joskus yhden maissa ja kiertelemme paikkoja kolmeen asti, jolloin meidän työvuoromme alkaa. Lauantaina ja sunnuntaina olemmekin sitten aamusta yöhön töissä ja voin kuvitella, miten sunnuntai-iltana saattaa väsyttää!\nTäältä olisi niin paljon kerrottavaa, mutta kaikki informaatio on niin vaikeaa tiivistää pieneen pakettiin, etten oikein tiedä mitä kirjoittaa. Laittakaa siis kysymyksiä tai toiveita siitä, mitä haluatte tietää Horse Show'sta, täällä työskentelemisestä tai ihan mistä tahansa, mitä tähän aiheeseen liittyen tulee mieleen :)\nOletteko te Horse Show'ssa missä näytöksissä?\nLähettänyt aada klo 18.16.00\nKiia Häkkinen 23. lokakuuta 2014 klo 18.34\nOon lauantaina koko päivän Horse Showssa. Saako sua tulla moikkaan?:)\naada 23. lokakuuta 2014 klo 18.43\naada 23. lokakuuta 2014 klo 18.44\nTule ihmeessä, jos törmätään! :)\nHilla S. 23. lokakuuta 2014 klo 19.07\nByääh, mäki haluan! Mut pitää oottaa viel ainaki ens vuoteen... D:\naada 24. lokakuuta 2014 klo 11.02\nEnsi vuonna sitten :)\nl 23. lokakuuta 2014 klo 19.11\nKiva postaus!:) Munkin tekee mieli jo Horse show:n<3 Mä oon tulossa lauantaina,voisin tulla ehkä moikkaan jos nään sut.:D\naada 24. lokakuuta 2014 klo 11.32\nTuu vaan, jos törmätään :)\nAnonyymi 23. lokakuuta 2014 klo 19.36\nOnks siellä hallilla ollut kovin kylmä? :D mietin vaan mitä laitan päälle huomiseks :)\naada 24. lokakuuta 2014 klo 11.36\nUlkona on tosi kylmä, mutta hallissa pärjää ihan hyvin normivaatetuksella. Itselläni on ohut nahkatakki ja farkut, ei oo kylmä. Tosin en oo istuskellut katsomossa tai seissyt expossa paikallaan, joten en tiedä, miten siellä pitkään aikaansa viettäneet pärjäävät :)\nAnonyymi 23. lokakuuta 2014 klo 20.30\nnäkisikö lauantain tarkempaa aikataulua jostain? Koska kouluratsastus ei aamulla hirveästi kiinnosta, enkä tiedä yhtään mihin aikaan esteet alkaa :/\nOnko expo-alue kattava ja hyvä ? :)\naada 24. lokakuuta 2014 klo 11.37\nhelsinkihorseshow.fi, sieltä pitäisi löytyä :)\nAnonyymi 23. lokakuuta 2014 klo 20.34\nmä oon niin kade kun tänä vuonna en pääse hihsiin :(( oikeesti riipasee mahanpohjasta aina ku jossain on siitä juttua tai kuvia! HIHS reissut on vaan ollee niitä parhaimpia aina :--)\nJos sitten ensi vuonna uudelleen :)!\nIikku 23. lokakuuta 2014 klo 21.23\nTästä postauksesta välittyy hyvin se tunnelma mikä varmasti tuolla paikan päällä on!:) Itse en oo ollut tuolla koskaan, enkä pääse tänäkään vuonna, mikä harmittaa ihan tosi paljon :(\nJos ens vuonna vaikka pääsis...\nKiva kuulla, kiitos! Ja ensi vuonna sitten :)\nAnonyymi 23. lokakuuta 2014 klo 21.44\nKävelit ihan mun ohi kamera kädessä expossa mutten viittinyt sanoa mitään kun näytit niin kiireiseltä :D\nIhan vaan kiinnostuksesta kysyn että kysyitkö lupaa julkaisemiseen tosta kuvasta missä on toi Fuchs ja muut ?\naada 24. lokakuuta 2014 klo 12.07\nAijaa, ei mulla ollut mikään kiire, näytän varmaan muuten vaan kiireiseltä :D\nAnonyymi 23. lokakuuta 2014 klo 21.51\nOlin katsomassa tänään äitini kanssa Horse Showta ja yritin bongata sua sieltä kentältä. Näin siellä yhden joka saattoi olla sä,oliko sulla semmonen tumman sininen pipo ja oletko semmoinen aika pitkä jolla on pitkät tummat hiukset? Jos olit se niin sitten näin sut!;):) Ja haluaisin tietää millaista on päiväsi HIHS:sissä,parasta olisi My Day videona tai kuvina!;):):)\naada 24. lokakuuta 2014 klo 12.08\nEi mulla ollut pipoa päässä, enkä ollut kentällä missään välissä :)\nAnonyymi 24. lokakuuta 2014 klo 13.22\nEikös se ollu Puoliverinen Prinssi blogin kirjoittaja, niin mä ainakin ajattelin :D\nAnonyymi 23. lokakuuta 2014 klo 22.51\nTuun huomenna 9-18 lipulla onko hyvä aika? Sain lipun ilmatteeks :) ja ois kiva jos saisin tulla sinne sea horse weekkiin koko sunnuntainnkin nikn näkisi 160 esteet... Voisiksä filnata pari 160 hyppyä?\nAnonyymi 24. lokakuuta 2014 klo 11.12\n"Ja ois kiva jos saisin tulla sinne sea horse weekkiin koko sunnuntainnkin nikn näkisi 160 esteet..." Mitä ihmettä oikein meinaat? :D\naada 24. lokakuuta 2014 klo 12.09\nHuomenna 9-18 on paljon erilaista ohjelmaa, varmasti löytyy seurattavaa :)!\nAnonyymi 23. lokakuuta 2014 klo 23.30\nNäin sut expos mut en kehannu moikata :D oot ihan hirveen kaunis ♥\nAnonyymi 24. lokakuuta 2014 klo 6.52\nÄrsyttää niin sanoinkuvaamattomasti ku en päässy tänä vuonna hihsiin... Ens vuonna Sitte :) miten Sä oot päässy tonne töihin?\naada 24. lokakuuta 2014 klo 12.10\nEnsi vuonna uusi vuosi! Ja mä olen ollut täällä nyt kolme vuotta töissä, ensimmäisenä vuonna suhteilla ja kaksi muuta ollaan oltu ns. automaattisesti :)\nJasmin 24. lokakuuta 2014 klo 12.19\nIhan pakko kysya mutta onko tossa vııdennessa kuvassa Okko? Tunnetko kyseısta ratsastajaa :D?\naada 25. lokakuuta 2014 klo 17.12\nOn Okko, en tunne häntä :)\nEmma Tenhunen 24. lokakuuta 2014 klo 15.33\nmulla on all event lippu eli kaikil päivil kaikkii näytöksiin, oonki nähny sua pari kertaa tääl hallil! :D\naada 25. lokakuuta 2014 klo 17.13\nAijaa, onpa kiva että on koko ajalle liput :)!\nAnonyymi 24. lokakuuta 2014 klo 21.40\nKuinka paljon ois hyvä varata aikaa expon kiertelyyn?:)\nRiippuu onko sulla ostettavaa, itse oon kiertänyt sen läpi 15minuutissa, kun en osta mitään :)\nHelmi K 24. lokakuuta 2014 klo 22.07\nTosi kiva postaus, ja kivoja kuvia! Oon tulossa sunnuntaina :-)\naada 25. lokakuuta 2014 klo 17.14\nAnonyymi 24. lokakuuta 2014 klo 22.22\nOlin torstaina illan ja huomenna (lauantaina) koko päiväks sitte!:)\naada 25. lokakuuta 2014 klo 17.16\nAnonyymi 25. lokakuuta 2014 klo 13.46\nSaanko kysyä paljonko noin suunnilleen Helsingissä maksaa yöpyä hotellissa? Ensi vuonna oon menossa hihs:iin ja pitäis nyt jo alkaa vähän miettimään paljonko rahaa sinne menee matkoineen ja majoituksineen että osaan säästää tarpeeksi rahaa. Kiitos jos vastaat! :)\naada 25. lokakuuta 2014 klo 17.17\nMeillä maksoi kahden hengen huone lisäsängyllä alennuksien jälkeen reilu 170€ per naama eli 510€ :)\nAnonyymi 26. lokakuuta 2014 klo 18.45\nOsaatko neuvoa miten hihsiin pääsisi töihin ensi vuodeksi?


Myydään Omakotitalo, 5 huonetta - Jyväskylä, Kaunisharju, Yläkoskentie 7 - Etuovi.com 1306797\nOmakotitalo | 5h, k, tkh, kph, s, wc, var, (at)\nYläkoskentie 7, 40800\n5h, k, tkh, kph, s, wc, var, (at)\nMyydään vuokrattuna, vuokralaisen kanssa sovittu 3 kk irtisanomisaika\nSähkönkulutus: n. 16 000 kWh/v.\nKiinteistövero: 240,92 €/v. 2020\nVerhotangot, kiinteät valaisimet, takka (varaava), ilmalämpöpumppu, lämminvesivaraaja\nVuosina 2015-2016 uusittu kaikki sisäpinnat mukaanlukien keittiö, kylpyhuone ja saunaosasto sekä sähköpatterit ja ilmalämpöpumppu. 2015-2016 uusittu pihoja ja sadevesiviemärit sekä käyttövesiputket. 2018 maalattu julkisivun puuosat. 2020 uusittu vesikatto. Lämmin autotalli muutettu asuinhuoneeksi. Ei lupaa, jää ostajan hoidettavaksi.\nSuora sähkölämmitys (sähköpatterilämmitys, sähköinen lattialämmitys, osin sähköinen kattolämmitys), puu (varaava takka)\nJääkaappi/pakastin, erillisuuni ja liesitaso, astianpesukone, kaapistot, liesituuletin hormiin\nSeinämateriaalit: Välitilassa laatta\nKoulut: Janakan päiväkoti-koulu (n. 2.2 km)\nRuokakaupat: S-Market, K-Supermarket (n. 3.2 km)\nPäiväkodit: Janakan päiväkoti-koulu (n. 2.2 km)\nHei! Haluaisin lisätietoja kohteesta: Yläkoskentie 7, Kaunisharju, Jyväskylä (https://www.etuovi.com/kohde/1306797)


Hilkka Kemppi | Tänään julkaistu nuorisobarometri pakottaa puuttumaan nuorten eriarvoistumiseen\nSuomessa tulee aktiivisesti etsiä keinoja parantaa suomalaisten yhdenvertaisuutta. Valtion nuorisoneuvosto on aikaisemmin ollut huolissaan nuorten positiivisen maailmankuvan, harrastusten ja koulutuksen eriarvoistumisesta, mikä jakaa nuorisoa voittajiin ja häviäjiin.\nTänään julkaistussa nuorisobarometrissa eriarvoistuminen näkyy myös nuorten asenteissa ja vaikuttamishalussa. Meidän pitää pystyä parempaan. Seuraavan hallituksen ohjelmaa ei saa päästää käsistä, ennen kuin yhteinen suunnitelma tämän kehityksen pysäyttämiseksi on valmis.\nTuoreen nuorisobarometrin mukaan nuorten yhteiskunnallinen aktiivisuus on lisääntynyt, mutta vaikuttaminen ja poliittinen osallistuminen jakaantuvat koulutustason mukaan. Barometri todistaa myös ääriajattelun kasvua. Rasistiksi ja radikaaliksi itsensä tunnistavien osuus on hälyttävän suuri ja myös väkivalta nimetään vaikuttamiskeinoksi.\nIlmastonmuutokseen ja maailmanpoliittiseen tilanteeseen liittyvä epävarmuus on kasvanut räjähdysmäisesti kymmenessä vuodessa. Ilmastonmuutoksen vuoksi erittäin paljon turvattomuutta kokevien osuus on kymmenessä vuosikymmenessä kaksinkertaistunut. Herääminen maailman tapahtumiin on tietenkin hyvä asia, mutta näyttää siltä, että se on riippuvainen nuoren koulutustasosta, joka tutkimusten mukaan periytyy vahvasti sukupolvelta toiselle.\nBarometrissa on myös hyvää. Erityisesti nuorten usko omaan tulevaisuuteen on vahvistunut vuodesta 2016. Myös nuorten suhtautuminen kansainväliseen yhteistyöhön on kääntymässä yhteiseksi tavoitteeksi. Yhdeksän nuorta kymmenestä haluaa oppia lisää konfliktinratkaisun taitoja, mikä todistaa, että nuoret pitävät konfliktinratkaisua keskeisenä vaikuttamisen keinona.\nKonfliktinratkaisua ja väkivallatonta viestintää onkin syytä opettaa kouluissa. Eri päätösten vaikutukset nuoriin ja eriarvoistumiskehitykseen on arvioitava hallituskausittain ja tulokset on syytä ottaa huomioon politiikassa.\nValtion nuorisoneuvoston puheenjohtaja, Opetus ja kulttuuriministeriö\nAvainsanat nuorisopolitiikka, Perhevapaauudistus, varhainen tuki Artikkelien selaus


on jo keväisempää.\nVerhot vaihtuivat salusiineiksi, mitkä tein vanhoista pitsilakanoista.\nKevät on tuotava sisälle, kun ulkona tuiskuaa.\nOlen tehnyt oman enkkani; yrtit ovat pysyneet hengissä jo reilun viikon.\nIhana tuoksu tulee niistä ja tietty ruokaan tuovat hyvän maun.\nIloista viikonloppua toivottelen kaikille!\nPs. Karjaalla on nyt sunnuntaina iso lastenkirppis.\nPaikkana BRANKIS eli palokunnantalo keskustassa,\nSaapi hihkaista, jos tunnistat minut pöydän takaa.\nTunnisteet: keittiö, my house\nMaija 25. maaliskuuta 2011 klo 19.08\nTosi kivan näköistä teidän keittiössä! Meillä on sama roskis :) Kamala keli kyllä ollut ulkona:|\nNinniKoo 25. maaliskuuta 2011 klo 19.51\nIlmoitteletko taas milloin Tammisaaressa on kirppis :) Olen sen joka kerta sinun blogistasi "bongannut" ;)\nanrinko 25. maaliskuuta 2011 klo 19.52\nTammisaaren kirppis on sunnuntaina 10.4 Seminarieskolan, lähellä uimahallia. Kello 11-14.\nMyyjiä sisällä kahdessa kerroksessa sekä takapihalla ulkona.\nselma 25. maaliskuuta 2011 klo 20.16\nOnpa kaunis ja kotoisa kyökki!kivaa kirppistelyä, tulisin viivana, jos ei olisi niin pitkä matka...\ndarkangel1981 25. maaliskuuta 2011 klo 20.35\nonpa teillä kaunista:)\nanrinko 25. maaliskuuta 2011 klo 20.45\nSelma: Kiitos. Köökki on kyllä aikas kamala...en meinaa jaksaa odottaa, että keittiöremppa alkaa ja että se olisi VALMIS. Sit uskon, että se on kaunis. =)\nPetran buduaari 26. maaliskuuta 2011 klo 18.14\nKiva ja kodikas tunnelma teidän keittiösäänne.\nAnonyymi 26. maaliskuuta 2011 klo 21.55\nTiedätkö milloin ja miten tuonne Tammisaareen voi ilmottautua myyjäksi?\nanrinko 26. maaliskuuta 2011 klo 22.09\n-S- sinne voi laittaa s-postia\nMulle ne ei vastanneet. Löysin netistä vanhoista ilmoituksista numeron ja soitin.\nEn usko että saat enää paikkaa sisälle, mutta kannattaa yrittää. Ulos saa aina. Siellä on iso katos, jos sattuis olemaan huono ilma. Ulkona on aina myös hyvä myynti. Olen sielläkin pari kertaa ollut kun sisälle ei ole saanut enää paikkoja. Yleensä menevät parissa päivässä nuo sisäpaikat.


Levada do Norte Eira do Mourãossa\nEira do Mourãosta Serra Aguan vesivoimalalle\nLevada do Norten osuudella Serra Aguan vesivoimalle maasto muuttuu jatkuvasti hurjemmaksi mitä pidemmälle reitillä etenemme. Alkuvaiheessa ennen Espigãon kylän alittavaa tunnelia laakson rinne on jyrkkä ja polun vasemmalla puolella alkaa jyrkkä rinne syvälle alas laaksoon. Rinne ei kuitenkaan ole rotkomainen pystysuora seinämä, kuten myöhemmin hurjimmissa kohdissa reittiä. Myös polun kunto on alkuvaiheessa hyvä, kun taas reitin myöhemmillä osuuksilla se saattaa olla heinikkoinen ja haastava kuljettava, jossa tulee olla erityisen varovainen.\nMaisemat Ribeira Bravan laaksossa pysähdyttävät ja usein ne saavat kulkijan pysähtymään ja nauttimaan avarista maisemista.\nEira do Mourãon parkkipaikalta on aluksi kavuttava tien reunaa 250 metriä ylös Levada do Nortelle. Varothan mahdollista autoliikennetta ja kannattaa kulkea tien oikeassa reunassa. Kun saavutamme Levada do Norten, lähdemme seuraamaan levadaa oikealle eli pohjoiseen.\nAstuttaessa Eira do Mourãon tieltä Levada do Nortelle kuljemme 550 metrin korkeudessa merenpinnasta. Ribeira Bravan laakson pohja on puolestaan 120-130 metrin korkeudella, joten rinteet ovat 350 metriä korkeat jyrkät heinikkoiset seinämät. Kuljemme siis melko korkeissa maisemissa ja tästä eteenpäin reitti muuttuu aiemmasta osuudestaan astetta vuoristoisemmaksi minkä takia tätä osuutta ei todellakaan tule lähteä vaeltamaan, jos on pienintäkään taipumusta vertigoon. Maisemassa on ilmaa ja avaruutta. Avaraa maisemaa reunustavat Ribeira Bravan massiivisen laakson korkeat rinteet.\nMutkan takaa paljastuu komea näkymä avaraan rinteeseen.\nBoa Mortesta 0:45 (3,2km)\nEira Mourãosta 0:00 (0km)\nSaavumme paikkaan, jossa levadaa reunustaa kallioseinämä oikealla puolella.\nBoa Mortesta 0:49\nEira Mourãosta 0:04\nUpea avara laaksomaisema tekee todella suuren vaikutuksen.\nPaikallinen asukas tervehtii iloisesti hymyllään vaeltajaa.\nBoa Mortesta 0:50\nEira Mourãosta 0:05\nLevada do Norten varrella on pieni vajamainen rakennus, joka oli peruskorjattu vuonna 2008\nLähdetään matkaan ja heti ensimmäisen mutkan jälkeen avautuu upea maisema avaralle paikalle, jonka toisella puolella näkyy rinteessä pieni varastorakennus. Mihin tarkoitukseen rakennusta käytetäänkään, vuosien varrella Levada do Nortella käydessäni vuoden 2008 maaliskuun ja lokakuun välillä rakennus oli laitettu uuteen uskoon. Ränsistynyt rakennus oli yllättäen saanut kauniin värityksen ja uudet rappaukset. Nyt rakennus myös erottuu entistä kauniimmin tässä upeassa maisemassa Levada do Nortella.\nMatkan varrella osa polusta oli myös suojattu rautaisilla tukevilla kaiteilla. Kun kuljet tässä hienossa maisemassa, saattaa vastaan tulla myös alueen iloisesti hymyileviä asukkaita päivittäisissä askareissaan.\nAjoittain polun vasemmalla on vapaa pudotus jyrkkään rinteeseen, mutta polku on hyväkuntoinen ja normaalia varovaisuutta noudattavalla kulkijalla on tuskin vaaraa horjahtamiseen.\nSaavumme avaran paikan toiselle puolelle, jossa vanha rakennus levadan varrella.\nBoa Mortesta 0:51 (3,8km)\nEira Mourãosta 0:06 (0,6km)\nMaisema takaisi tulosuuntaan kohti Eira do Mourãoa.\nBoa Mortesta 0:51\nEira Mourãosta 0:06\nVanha rakennus Levada do Norten varrella.\nLevada do Norten varrella oleva rakennus peruskorjattiin vuonna 2008 todella hienoksi.\nVuonna 2008 peruskorjattu rakennus.\nKymmenessä minuutissa olemme kiertäneet tämän komean laakson syvänteen ja lähestymme paikkaa, jossa reitti kääntyy taas oikealle kulman taakse jatkaakseen seuraavaan poimuun vuoren rinteessä. Vasemmalla puolella polkua näemme porrasmaisesti rakennettuja viljelyksiä ja kivestä rakennetun varastorakennuksen. Näemme hetken päästä myös mäntymetsän reunustaman massiivisen kalliomuodostelman, jonka alapuolelta kohta kuljemme. Kulman takaa paljastuu myös taas todella vaikuttavat maisemat Ribeira Bravan laaksoon pohjoisen suunnassa.\nReitti alkaa kaartaa piakkoin taas oikealle kohti uutta syvännettä Ribeira Bravan laaksossa\nBoa Mortesta 0:42 (4km)\nEira Mourãosta 0:07 (0,8km)\nPerunapelto ja kivestä tehty vaja levadan vasemmalla puolella\nBoa Mortesta 0:42\nEira Mourãosta 0:07\nViljelmät rinteessä on pengerretty porrasmaisesti\nMassiivinen kalliomuodostelma reitillä\nBoa Mortesta 0:43\nEira Mourãosta 0:08\nKallio ja mäntymetsä, johon kulkumme suuntaa\nOhitamme suuren kallion vajaan tunnin päästä Eira mourãosta lähdön jälkeen. Suuren kallion jälkeen käännymme mäntymetsään kallion taaksen ja alamme kulkea reitillä länsisuuntaan kohti syvänteen pohjukkaa mäntyjen varjostaessa levadareittiä. Kun käännymme reitillä takaisin laakson suuntaisesti levadan ylittää betonista rakennettu vesisilta ja polku muuttuu astetta heinikkoisemmaksi.\nReittiä kallion takaisessa mäntymetsässä\nBoa Mortesta 0:45\nEira Mourãosta 0:10\nBetonista valettu silta mäntymetsän jälkeen\nBoa Mortesta 0:46\nEira Mourãosta 0:11 (1km)\nHeinikkoista polkua Levada do Nortelta\nEira Mourãosta 0:11\nPerhonen Levada do Norten kukilla\nMaisema etelään kohti Ribeira Bravaa\nBoa Mortesta 0:48\nEira Mourãosta 0:13\nRinteen vehreän kumpuilevia niittypengerryksiä\nMykistävät vuoristomaisemat Levada do Nortelta kohti Espigãon harjannetta.\nPolku muuttuu hetkeksi juuri ja juuri jalkaparin levyiseksi kinttupoluksi tiheän heinikon ja muun kasvillisuuden ansiosta. Katsottaessa takaisin tulosuuntaan toiselle puolelle syvännettä, korkeat rinteet kohoavat virheästi kumpuilevina alhaalta laaksosta. Eräässä vuonna 2008 otetussa kuvassa havaitsin rinteen yläosassa vaeltajan ihailemassa maisemia. Kuvaa katsellessa saa ehkä paremman käsityksen maisemien mittasuhteista (KATSO KUVA).\nKuten mainittua, kuljettaessa länteen päin takaisin kohti Ribeira Bravan laaksoa maasto saattaa todellakin olla heinikkoista ja polku kapea, joten tulee kulkea huolellisuutta noudattaen. Lisäksi polku saattaa myös olla hieman louhikkoinen aika-ajoin.\nMuutaman minuutin kuluttua levada lakaa taas kulkea Ribeira Bravan laakson suuntaisesti kohti pohjoista ja tutut mahtipontiset vuoristomaisemat palaavat.\nVesisateet ovat harmillisia vaellettaessa mutta niiden ansiosta voi myös ilmaantua kauniita sateenkaaria. Näin kävi vuonna 2008, kun lähdin tutkimaan tätä reittiä. Ohessa hieman retken hedelmiä kuvamateriaalin muodossa.\nHeinikkoinen polku Levada do Nortella\nBoa Mortesta 0:50 (4,5 km)\nEira Mourãosta 0:15 (1,2km)\nMaisema Espigàon suuntaan\nEira Mourãosta 0:16\nEspigãon kylän rakennuksia näkyy jo reitiltä\nBoa Mortesta 0:53\nEira Mourãosta 0:18\nKukkaniitty rinteessä levadan vieressä\nBoa Mortesta 0:57\nEira Mourãosta 0:22\nLevada do Norten massiivinen läntinen kallioseinämä.\nRibeira Bravan laakson toisella puolella laaksoa reunustava vuorenseinämä kohoaa kuin muuri, kun lähestymme osuutta, jossa käännymme reitillä takaisin laakson suuntaan kohti Espigãon etupuolista laakson haaraa. Saamme pian näkyviin harjanteen, jonka laella Espigãon rakennukset ovat. Espigãossa on myös hieno näköalapaikka, jossa kannattaa vierailla erikseen. Eira do Mourãon ohella Espigão on paikka, josta avautuvat todella komeat maisemat Ribeira Bravan laaksoon. Näköalapaikalta voi nähdä myös kulkemamme Levada do Norten reitin kiemurtelevan jyrkässä rinteessä.\nEspigãosta alas laaksoon johtava vuoristopolku näkyy myös harjanteen jyrkässä rinteessä. Myöhempien sukupolvien, joihin itsekin kuulun, on vaikea kuvitella aikaa, jolloin kylien asukkaille ainut tapa päästä laaksoon on ollut vuoristopolkua pitkin kapuaminen. Tällaisia polkuja olen nähnyt monessa muissakin paikoissa Madeiralla, kuten esimerkiksi Paúl do Marissa. Tarinoiden mukaan asukkaat todellakin kulkivat polkuja myöten laaksossa päivittäin ja siinä mielessä eläminen on varmasti ollut todella kovaa työtä. Nyttemmin kulkeminen on niin kovin helppoa istumalla autoon, joka kuljettaa. Tässä yhteydessä en malta olla myöskään mainitsematta Socorridosin laaksossa sijaitsevaa Fajãn autioitunutta kylää, josta asukkaat muuttivat aikoinaan helpompiin olosuhteisiin, kun tietä kylään ei ollut eikä tullut.\nVajaan puolen tunnin kuluttua Eira do Mourãosta lähtemisen jälkeen reitti alkaa johdattaa kulkijaa oikealle itäsuuntaan kohti Espigãon laaksonhaaran pohjukkaa tilanteet hurjistuvat siinä mielessä, että polun vasemmalla puolella on äkkijyrkkä kynnys ja todella jyrkkä rinne alas. Näillä kohdin tulee kulkemiseen kiinnittää erityisen suuri huomio, sillä rinteeseen kapsahtaminen vie kulkijan varmasti syvälle ja onnettomuuden vaara on melko suuri.\nLevada do Norte kaartaa kohti Espigãon laaksonhaaraa\nBoa Mortesta 0:57 (4,5 km)\nEira Mourãosta 0:22 (1,2km)\nReitti kaartaa oikealle\nEspigãon kylän rakennuksia näkyy rinteessä ja matkamme jatkuu rotkon reunalla\nLevada Norten louhikkoisia rinteitä\nKulkemamme jyrkkä rinne metsäpalon jäljiltä vuonna 2007.\nJatkamme kulmikkailla kivillä reunustettua polkua reitin kaartaessa oikealle. Mitä pidemmälle etenemme sitä enemmän edessä avautuu Espigãon upean laaksonhaaran maisemat. Olen kulkenut Levada do Nortea neljästi, kerran koko matkan Eira do Mourãosta Serra Aguan vesivoimalalle. Vuonna 2007 tämä paikka oli metsäpalon polttama ja rinteen kallioinen jyrkkyys pääsi todella esiin.\nEspigãon laaksonhaaran toisella puolella korkean kalliorinteen päällä voi nähdä itse kylän rakennukset. Reitin osuus, jota nyt kuljemme näkyy hienosti Espigãon maisemapaikalle. Kannattaa todella käydä vilkaisemassa. Tulemme nyt kiertämään Espigãon laakson ja toiselta puolelta laaksoa Levada do Norte sukeltaa kallion sisään ja alittaa Espigãon harjanteen tunnelissa.\nSama paikka kuin vuoden 2007 kuvassa vuoden päästä\nMaisema alas laaksoon on huimaava\nBoa Mortesta 0:58\nEira Mourãosta 0:23\nEspigãon kylä ylhäällä rinteessä\nLevada do Norten reitillä etenemme kohti laakson haaran pohjukkaa\nAvautuu komea näkymää korkealle vuoren rinteelle, jossa Espigãon tie kulkee\nKävelemme levada do Norten viereistä polkua ja kasvillisuus on reitillä vehreää ja runsasta\nLevada do Norte on louhittu kallion läpi. Taustan korkeassa rinteessä kulkee Espigãoon johtava maantie.\nSateisella ilmalla voi Ribeira Bravan rinteillä havaita todella näyttäviä vesiputouksia, jotka laskeutuvat porrasmaisesti laakson rinteitä alas. Vuonna 2010 joulukuussa kävin tällä reitillä hieman sateisena päivänä ja silloin kiinnitin huomion todella hienoon vesiputoukseen vuoren rinteessä (STEREOSKOOPPINEN KUVA). Usein kovat sadekaudet saattavat saada myös aikaan maanvyörymiä rinteissä. Sateisella säällä on myös hyvä huomioida, että polku saattaa olla paikoin liukas. Tällä reitillä on ainakin yksi vaeltaja menettänyt henkensä liukastumalla ja putoamalla syvään rotkoon. On siis oltava erittäin varovainen sillä todellinen hengenvaara on olemassa Levada do Norten reitillä Serra de Aguaan.\nSaavumme paikkaan, jossa polku on louhittu kallion läpi ja rinteen puolelle jää hammasmainen järkäle kallioa. Tällä kohdalla ja tästä eteenpäin laaksonhaaran pohjukkaan vasemmalla puolella laskeutuva rinne on miltei pystysuora ja pudotus on todella syvä. Polulla kulkiessa kasvillisuus naamioi rinteen hyvin, joten rinteen jyrkkyys ei tunnu pelottavalta. Ole silti varovainen ja varma askelissasi. Reitillä Eira Mouráosta matkaa on kertynyt puolisen tuntia ja Boa Mortesta vajaa puolitoista tuntia.\nMadeiran levadoista Levada do Norte ei ole kovin vanha, sillä se saatiin valmiiksi vuonna 1952. Norte on, kuten usein näillä sivuilla aiemmin jo todettu, tärkeä vedenlähde Madeiran eteläisille rinteille. Erityisesti Nortesta kasteluveden saavat Campanarion rinteiden valtaisat viljelykset. Ajellessa pikatietä Funchaliin ja ihmetellessä banaaniviljelysten paljoutta pitää itsestään selvänä, että ne ovat aina olleet täällä niin runsaat. Levada do Norte on olennainen osa Campanarion rinteiden kukoistuksesta ja saa ne tuottamaan satoa niinkin paljon kuin ne tekevät.\nOhittaessamme louhitun paikan, eteemme avautuu piakkoin todella komea näkymä laaksonhaaran pohjukkaan jonne olemme nyt matkalla. Muutaman minuutin kuluttua olemme hieman metsikköisemmässä maastossa ja noin viiden minuutin kuluttua saavumme paikkaan, jossa reitti kulkee alikulkutunnelin kautta kallion läpi. Tunnelin yläpuolella on myös mielenkiintoinen louhittu onkalo.\nJatkamme matkaa onkalon toiselle puolelle ja edelleen kohti laakson pohjukkaa, jossa reitti alkaa kääntyä vasempaan jatkaen kohti laaksonhaaran toista reunaa. Laakson pohjukassa levadan ylittää vesisilta, joka oli vuoden 2008 maaliskuussa kokonaan muraattien peitossa. Maasto on vehreää ja runsasta ja näin maaliskuussa lehtipuiden rungot ovat kalvakkaan alastomat.\nKulman takaa avautuu näkymä laakson pohjukkaan.\nBoa Mortesta 0:59 (4,5 km)\nEira Mourãosta 0:24 (1,2km)\nJatkamme hieman metrikköisemmässä maastossa\nBoa Mortesta 1:01 (4,5 km)\nEira Mourãosta 0:26 (1,2km)\nEteen tulee lyhyt alikulkutunneli\nBoa Mortesta 1:03 (4,5 km)\nEira Mourãosta 0:28 (1,2km)\nMaisema takaisin päin.\nBoa Mortesta 1:05 (4,5 km)\nEira Mourãosta 0:30 (1,2km)\nSilta yli levadan\nBoa Mortesta 1:10 (4,5 km)\nEira Mourãosta 0:35 (1,2km)\nMaisema takaisin päin\nPuut reunustavat Levada do Nortea\nEncumeadan laaksonhaaran pohjukasta otettu laaksomaisema. Avaa klikkaamalla stereoskooppinen kuva\nEspigãon laaksonhaaran pohjukasta avautuvat hienot maisemat V-muotoiseen laaksoon, jonka rinteitä verhoavat pengerretyt viljelmät ja pellot. Useat kuvista on otettu vuonna 2010, jolloin, kuten jo mainitsin, oli sateinen päivä ja luonto oli kovin vehreää.\nLaakson pohjukasta löytyvä betoninen rakennelma on mielenkiintoinen vuosien saatossa muuttunut kohta reitillä. Vuonna 2007 paikalla oli yksinkertainen betoninen silta yli levadan. Kun vuonna 2010 vierailin reitillä samalla paikalla oli kunnostettu massiivinen betonirakennelma rautaisine kaiteineen. Aika kuluu ja paikat muuttuvat ja olen havainnut hyvin mielenkiintoiseksi kuvata, kuinka paikat muuttuvat Madeiran levadoilla.\nVuonna 2007 Levada do Nortella betoninen silta yli levadan\nSama paikka vuonna 2010\nVesi kuohuaa alas putouksina\nKaksi pukkia päivystivät levadan varrella\nMaisema takaisin betonirakennelmalle\nBoa Mortesta 1:11 (4,5 km)\nEira Mourãosta 0:36 (1,2km)\nLaaksonhaaran toisella puolella näkyy juuri kulkemamme reitti massiivisen vuorenseinämän keskellä.\nJatkamme matkaa kohti Espigãon tunnelia laaksonhaaran toista puolta kastanjapuiden Castanea Sativa reunustaessa polkua ajoittain. Talviaikaan puut ovat lehdettömiä rankoja mutta keväästä syksyyn saa nauttia runsaasta lehvistöstä ja mielenkiintoisen näköisistä hedelmistä, jotka muistuttavat pieniä siilejä. Auetessaan sisältä paljastuvat kastanjat, joita Madeiralla saa uuden vuoden aikaan paahdettuna esimerkiksi Funchalissa. Maasto on osakseen heinikkoista ja polku on pehmeä askeltaa. Lähdettäessä betonirakennelmalta kannattaa noudattaa varovaisuutta, sillä polun vierestä on suora pudotus ja polku saattaa olla kostealla kelillä liukas.\nKävellessä takaisin kohti Ribeira Bravan laaksoa, kiinnitä huomiosi reittiimme tämän laakson haaran toisella puolella. Tuolla juuri kävelimme hieman aiemmin. Huomaat kuinka massiiviset vuoren seinämät ovat ja Levada do Norte kulkee keskivaiheilla tuota kunnioitusta herättävän jyrkkää rinnettä. Syy, miksi Levada do Norte saattaa olla vaarallinen ovaat juurikin laakson jyrkät seinämät. Varomattomuuteen ei ole varaa.\nReittiä reunustavat kastanjapuut. Talvella puut ovat alastomia lehdistä.\nBoa Mortesta 1:12 (4,5 km)\nEira Mourãosta 0:37 (1,2km)\nEdellisen kuvan paikka kesäaikaan\nLevada do Nortella betoninen vesisilta ja syksyllä maahan pudonneet kastanjan hedelmät\nBoa Mortesta 1:13 (4,5 km)\nEira Mourãosta 0:38 (1,2km)\nKastanjan Castanea Sativa auennut hedelmä\nMaisema Ribeira Bravan laakson suuntaan\nMaisema Encumeadan laakson toiselle puolelle massiiviseen vuorenseinämään.\nBoa Mortesta 1:14 (4,5 km)\nEira Mourãosta 0:39 (1,2km)\nMatkamme mahtuu myös niittymäistä maastoa.\nBoa Mortesta 1:15 (4,5 km)\nEira Mourãosta 0:40 (1,2km)\nSaavumme Encumeadan alittavan tunnelin suuaukolle\nBoa Mortesta 1:19 (4,5 km)\nEira Mourãosta 0:44 (1,2km)\nBoa Mortesta 1:20 (4,5 km)\nEira Mourãosta 0:45 (1,2km)\nKastanjapuiden reunustaman osuuden jälkeen astelemme niittyjen läpi ja saamme ihastella avointa vuoristomaisemaa. Vajaan tunnin kuluttua Eira Mouraosta lähdön jälkeen saavumme metsän siimeksessä eteen tulevalle Espigãon alittavan tunnelin suulle. Tunneli on suora, pituudeltaan noin 500-600 metriä ja sen läpi kulkemiseen menee rauhallista vauhtia vajaat 10 minuuttia. Nyt on siis aika kaivaa otsalamput ja taskulamput esiin. Tunnelissa kulkiessa tulee varoa, ettei kolhi päätään katossa mahdollisesti oleviin ulokkeisiin. Etene rauhalliseen tahtiin..\nTäällä metsän siimeksessä on hyvä pitää vaikka pieni tauko ennen tunnelin läpi vaeltamista. Mielikuva Espigãon tunnelista on muodostunut, että se ikäänkuin erottaa Levada do Norten vaarallisemmat osuudet vähemmän vaarallisista. Tunnelin jälkeen reitti muuttuu selvästi rajummaksi ja hiuksia nostattavaksi. Reitti kulkee nimittäin suurimmaksi osaksi kielekkeellä syvien rotkojen äärellä.\nTunnelin toinen pää näkyy valkoisena pisteenä.\nMuutama hämähäkki tunnelin katossa\nTunnelin katon rosoista kiviainesta\nTunnelin loppupään suuaukko\nBoa Mortesta 1:28 (4,5 km)\nEira Mourãosta 0:53 (1,2km)


Milford Sound, - Liput ja kierrokset | GetYourGuide.com\nMilford Sound: Risteily, vedenalainen observatorio ja lounas\nMilford Sound: Varaa liput ja kierrokset\nMilford Sound Fly Risteily Fly\nTe Anausta: 1 päivän Milford Sound Coach & Cruise\nMilford Sound Flight ja Cruise\nMilford Sound -luontoristeily Premium-katokatamaraanilla\nMilford Sound: Boutique-pienristeily\nMilford Sound -risteily valinnaisella lounaalla\nMilford Sound: Kaikki retket ja aktiviteetit\nViisi parasta tapaa tutustua Milford Soundiin\nUuden-Seelannin henkeäsalpaavan upea vuono on yksi maailman parhaista matkakohteista. Rudyard Kipling nimesi vuonon maailman kahdeksanneksi ihmeeksi, eikä hän edes voinut nähdä sitä tavoilla, jotka ovat käytössäsi! Minkä näistä upeista tavoista sinä valitset?\nMaisemaristeily vuonolla Mitre Peakilta vesiputouksille ja sademetsään tarjoaa parhaat puitteet ottaa upeita valokuvia alueesta!\nKajakkikierroksella voi tutustua niihin alueisiin, johon suuremmat alukset eivät pääse. Täydellinen tapa bongata delfiinejä, hylkeitä sekä pingviinejä!\nMilford Soundilla on lukuisia vaellusreittejä kaikentasoisille vaeltajille. Kuka tahansa voi siis kokea upeat näköalat ja vehreän kasvillisuuden lähietäisyydeltä!\nLentäminen ei luonnollisestikaan ole vaihtoehdoista edullisin, mutta lentokoneella tai helikopterilla voit nähdä upeat maisemat mitä parhaiten!\nMilford Sound kuuluu maailman upeimpiin paikkoihin, mutta myös pinnan alla on paljon koettavaa! Lähde sukellusoppaan kanssa matkalle, jolla voit tutustua vesissä piileviin salaisuuksiin.\nSuosituin sesonkiaika on uuden vuoden aikaan, jolloin Uuden-Seelannin eteläsaari on lämpimimmillään. Alueella on harvoin todella kuuma, mutta jos haluat välttää väkijoukkoja ja korkeimpia hintoja, kannattaa vierailla maaliskuun ja toukokuun välisenä aikana. Muista, että Milford Sound on yksi maailman kosteimmista asuttamattomista alueista, joten sade saattaa olla jäätävän kylmä syksyllä ja keväällä!\nOta mukaasi hyvä sadetakki ja tukevat vedenkestävät vaelluskengät vaikket olisikaan lähdössä vaellusretkelle. Muista, että sade on osa kokemusta! Pukeudu lämpimästi risteilyille tai ota mukaasi vähintään muutamia varavaatteita sen varalta, että lämpötilat laskevat nopeasti.\nSuosittelemme välttämään ylimääräisen tavaran mukaan ottamista, mutta pakkaa mukaasi ainakin vesipullo, aurinkovoidetta sekä hyttysmyrkkyä. Älä missään nimessä unohda hyttysmyrkkyä! Muista ottaa mukaasi myös kamera.\nLippujen hinnat vaihtelevat aktiviteetista riippuen. Tarjolla on kajakkiretkiä, risteilyitä ja lentomatkoja.\nOpastettu kierros on oiva tapa tutustua alueeseen, jonka vuoksi saatavilla on useita vaihtoehtoja ja aktiviteetteja!\nMilford Sound sijaitsee 295 km päässä Queenstownista ja 121 km päässä Te Anausta.\nVaraudu siihen, että lämpötila muuttuu nopeasti. Ota mukaasi hyönteismyrkkuä sekä aurinkovoide!\nÄlä ota mukaasi ylimääräistä tavaraa, mutta älä kuitenkaan unohda vesipulloa sekä lisävaatteita.\nHuippunähtävyydet kohteessa Fiordland ja Milford Sound\nTekemistä: Fiordland ja Milford Sound\nFiordland ja Milford Sound


Corrosive Details: Muutama sata kilometriä ja 39 astetta lämmintä.\nNYT minulla on penkit autooni, käytiin ne sieltä Lahdesta hakemassa. Ajomatka sujui tosi hyvin, vaikka luulin ekaks toisin. Pysähdyttiin siinä pariin kertaan huolttiksella kun oli niin helevatan kuuma ja kaipasi juomista. Loppu suoralla äite sai tosin raivarin, kun luuli että mentiin väärään suuntaan mutta minä patistin sitä vaan ajamaan eikä raivoomaan, ja sieltähän se määränpää tulikin mutkan takaa jo esiin. Penkit oli myyjän kertomuksen mukaiset, perkeleen likaset mutta muuten hyvässä kunnossa :) Yksi pieni repeämä niissä oli mutta eipä tuo ole ihmekkään.\nLahdesta lähtiessä auton mittari näytti järkyttävää 39 asteen lämpötilaa... Siltä se kyllä tuntuikin ihan kuin olisi saunaan mennyt, jossa ei ole yhtään kosteutta ilmassa kun nousi ulos ilmastoidusta autosta.\nHyvällä tuurilla ratti tulee tuonne postiin vielä tällä viikolla, mutta jos ei niin ensiviikon alusta sitten, ja saadaan viedä auto yhdelle tutulle, että tämä voisi asentaa penkit ja ratin sitten paikalleen.\nPoikettiin ylöjärven vahinkotavara myymälässä meno matkalla, ostin sieltä 2 mustaa pyyhettä kun olivat 5e/kappale. Löysin myös sen kauan kaivatun uuden meikkipussin itelleni, vanha kun on jo melko likainen ja rikkinäinen. Ei vaan oo tullut sopivan näköistä/kokoista aiemmin vastaan.\nEi tulisi kyllä mieleen ihan heti lähteä toista kertaa autoilemaan noin pitkälle lähiaikoina, istuminen alkoi jo puuduttaan pahemman kerran.\nTässä penkit pestyinä :)\nLähettänyt Miss Corrosive klo 10.56


Kirjakaapin avain: 2015\nKirjakaapin avain 4 vuotta + arvontavoittajan julkistus!\nJaahas, tällä päivämäärällä Kirjakaapin avain täyttää jo neljä vuotta! Neljään vuoteen on mahtunut paljon kaikenlaista ja innostus blogin pitämiseen on vaihdellut välillä rajustikin. Toisinaan tuntuu, että melkein vaikka muuttaisin tietokoneeni ääreen ja kirjoittelisin uusia blogitekstejä ja jättäisin kommentteja muiden blogeihin. Ja sitten toisinaan taas tuntuu, että koneen ääreen ei millään viitsisi istahtaa, kirjoittaminen takkuaa tai huvittaisi vain lukea - niin ja joskus ei huvita edes lukea. Vaan vaikka välillä blogin puolella olisikin hiljaisempi vaihe, niin en minä kuitenkaan ole menossa minnekään.\nBlogin kirjoittamisesta on tullut minulle paljon rakkaampi harrastus kuin etukäteen osasin odottakaan. Näiden vuosien aikana ei myöskään mielenkiintoisten kirjojen löytäminen ole tuottanut vaikeuksia, ja nykyään sangen usein "kuukauden luetut" -listaani kirjaan lähinnä uutuusteoksia, olenhan hieman "kaikki mulle tänne heti nyt" -tyyppinen ihminen mitä lukemiseen tulee ja uutuudet on pakko lukea heti. Ennen blogiani luin paljon laajemmalta aikaväliltä kirjoja, ja tarkoitus olisi taas pyrkiä samaan, sillä silloin lukemiseni on paljon kiireettömämpää. Inhoan lukustressiä, joka aiheutuu varausjonosta saapuvista kirjapinoista, joiden teoksiin on jo liuta muita varauksia odottamassa.\nOlen enemmän kuin iloinen siitä, että aikoinaan blogi tuli perustettua, sillä lukemastani kirjoittaminen on kypsyttänyt minua lukijana paljon. Kun täytyy pohtia lukemaansa ja pukea vielä ajatuksensa sanoiksi, monesta kirjasta paljastuukin yllättäen jotain sellaista, mitä en välttämättä juuri lukuhetkellä huomannutkaan. Koen myös nykyään pystyväni paremmin erittelemään lukukokemuksiani ja perustelemaan näkemyksiäni. Blogin pitäminen on tuonut minulle myös uuden ulottuvuuden lukuharrastukseen, sillä blogien kautta tämä "yksilölaji" on saanut yhteisön ja muuttunut - jos nyt urheilutermejä käytetään - "joukkuelajiksi". Minä olen saanut ympärilleni tiimin, jonka kanssa jakaa lukukokemukseni, ja siitä olen erittäin kiitollinen.\nEttei nyt vaivuttaisi liian syvällisiin ajatuksiin, on aika julkistaa synttäriarvonnan voittaja! Arvontaan oli aikaa osallistua kymmenisen päivää ja voittaja saa itselleen Tassulan vuosi -seinäkalenterin, vapaavalintaisen kirjan alla olevalta listalta ja jotain pientä hyväskää. Tänä vuonna onnettaren suosikki oli\nElina Luettua elämää -blogista! Onnittelut!\nIlmoitathan minulle kirjavalintasi ja osoitteesi sähköpostilla osoitteeseen jonna.kirjakaapinavain at gmail.com, niin laitetaan paketti matkaan.\nKirjalista on tässä\nArtikainen ym.: Rakkaani, romaanihenkilö\nKate Atkinson: Ihmiskrokettia (kirjaston poistomyynnistä)\nAlexander McCall-Smith: Naisten etsivätoimisto nro 1 (pokkari, teetahroja takana)\nTytti Parras: Jojo (kansipaperi puuttuu)\nWilliam Shakespeare: Romeo ja Julia (pokkari)\nGabrielle Zevin: Tuulisen saaren kirjakauppias (pokkari, ennakkokpl)\nKiitos kaikille arvontaan osallistuneille, kiitos onnitteluista arvontapostauksessa ja kiitos kaikille lukijoilleni jälleen kuluneesta vuodesta! :)\nLähettänyt Jonna klo 17:33 6 kommenttia:\nTunnisteet: arvonta, bloggaaminen, sekalaista\nIrene Cao: Sinun tuoksusi - Aistien trilogia 2\n233 s., Gummerus 2015\nalkup. Io ti sento, 2013\nLuettuani elokuussa Irene Caon Aistien trilogian avausosan Sinun katseesi, päätin jossain vaiheessa tutustua myös trilogian seuraaviin osiin. Sinun katseesi oli mielestäni sujuvasti etenevä ja monipuolinen teos, jota on sävytetty monilla aistivoimaisilla asioilla, kuten maut, värit ja tuoksut. Odotin samaa "rehevyyttä" myös tältä trilogian toiselta osalta Sinun tuoksusi, mutta tämä osoittautui mielestäni avausosaa paljon latteammaksi teokseksi.\nLeonardon jälkeen Elena on muuttunut nainen. Hän on löytänyt paitsi naisellisuutensa myös kykynsä nauttia elämästä kaikkia aistejaan käyttäen, ei pelkästään restauroijan työtä tehden ja näkökykyään äärimmilleen virittäen. Kiihkeän suhteen kariuduttua Elena päätti aloittaa alusta, ja niin hän muutti Roomaan, jossa elämä tuntuu lopultakin loksahtavan taas uomiinsa: hänellä on töitä ja ennen kaikkea hänellä on toimiva parisuhde. Kaikki mullistuu, kun Leonardo palaa kuvioihin eikä hän aio jättää Elenaa rauhaan.\nSinun tuoksusi on yhtä kamppailua, kun Elena yrittää tasapainoilla kahden erilaisen rakkauden välillä. Hän rakastaa miesystäväänsä, jota hän kunnioittaa, jonka rinnalla hän tuntee olonsa tasaveroiseksi ja jonka kanssa kaikki on vain niin mutkatonta ja helppoa. Samalla hän tuntee edelleen vahvasti myös Leonardoa kohtaan, eikä kyse ole pelkästä intohimosta ja lihallisuudesta - Leonardo vetää häntä puoleensa kuin magneetti. Elenan ajatukset kiertävät kehää ja loppujen lopuksi hän ei enää pysty vastustamaan Leonardoa, eikä hän välttämättä haluaisikaan pystyä. Loppujen lopuksi Elena tajuaa olevansa paljon pahemmin eksyksissä kuin ennen muuttoaan Roomaan.\nSiinä missä trilogian avaus oli tulvillaan aistivoimaisia asioita ja niitä maalailtiin huolella, keskittyy tämä kirja enemmän ihmissuhteisiin ja Elenan tunteisiin. Taide tuntuu jäävän toissijaiseksi, samoin kulinaristiset elämykset. Eroottista latausta tästä kirjasta kuitenkin löytyy, onhan kyseessä eroottinen trilogia, mutta mielestäni sitäkin on verrattain vähän edelliseen osaan nähden. Elenan ajatuksenjuoksun seuraaminen on välillä miltei ahdistavaa, etenkin kun hänen tekonsa johtavat pitkälti kohti ikävyyksiä. Siitä huolimatta Elena ei osaa kieltäytyä, vaan leijuu kuin sumussa muutamien huuman hetkien vuoksi. Teos oli kuitenkin sujuvalukuinen ja tarina kantoi koko ajan, joten kyllä tämän nyt luki ilman sen suurempia ongelmia, vaikka odotinkin tästä enemmän avausosan kaltaista tarinaa.\nLähettänyt Jonna klo 18:52 Ei kommentteja:\nTunnisteet: 3, Aistien trilogia, Cao, eroottinen kirjallisuus, ihmissuhteet, Italia, rakkaus, seksi, seksuaalisuus, viihdekirjallisuus\n120 s., WSOY 1990\nRudolf Koivun joulukirja julkaistiin vuonna 1990, kun tuli kuluneeksi 100 vuotta kuvittajan syntymästä. Kirja sisältää jouluisia tarinoita tutuilta tarinankertojilta, kuten Anni Swanilta ja Raul Roineelta, joiden tarinoita kirjassa oli useampiakin, ja lisäksi mukaan mahtuu myös tuttuja joululauluja. Kaikki tekstit tukevat hienosti Rudolf Koivun töitä, joille tämä kirja kunnianosoitukseksi on koottukin.\nLuin hiljattain toisenkin joulukirjan, jonka kuvitus oli Rudolf Koivun käsialaa, joten osa tämän kirjan kuvituksesta oli jo tuttua. Se ei kuitenkaan haitannut, sillä kuvituksen ohella myös tarinat olivat mukavia ja niiden parissa viihtyi hyvin. Hieman tosin ihmettelin, kun välillä kuvitus tuntui kertovan tarinoiden kanssa ihan samaa tarinaa, mutta sitten kuitenkin oli maininta, että "kuvitus siitä ja siitä sadusta". Tuntuu aikamoiselta yhteensattumalta, että kaksi eri tarinaa sopisivat niin hyvin yksiin, että sama kuvitus kävisi aukottomasti molempiin.\nMielestäni tämä on mukavan tunnelmallinen joulukirja ja tämä parissa oli mukava rauhoittua jouluun. Suosittelen kyllä tutustumaan tähän, jos haluatte lukea mukavia ja perinteisiä joulusatuja.\nLähettänyt Jonna klo 17:19 Ei kommentteja:\nTunnisteet: arvosanoittamaton, joulu, Koivu, sadut\n178 s., Karisto 2011\nHarrastan nykyään ihan liian harvoin "kirjastoshoppailua" eli sitä, että menisin vain etsimään lainattavaa ilman sen tarkempia suunnitelmia. Nyt kuitenkin päätin tehdä niin - olenhan varauslakossa - ja eteeni osui teos, jonka kannen muistan kyllä aiemmin nähneeni, mutta en ole aiemmin kiinnittänyt siihen mitään huomiota. Nyt otin teoksen käteeni suositushyllystä ja tarina vaikutti heti mielenkiintoiselta sekoitukselta ihmissuhdekuvioita sukulaisuudesta ystävyyteen ja parisuhteeseen, vastuun ottamista, huumoria ja elämässä etenemistä. Ja Mustikkasoppa todella oli mukaansatempaava romaani, joka tosiaan piti sisällään kaikkea sitä mitä odotinkin.\nSini-Marja on 29-vuotias opiskelija, joka on jämähtänyt graduvaiheeseen. Työ ei etene ja työpaikalla ja baareissa viihtyy paljon paremmin kuin gradun parissa. Sini-Marjan eli Mustikan miessuhteetkin ovat jääneet junnaamaan paikoilleen, eikä mistään kehkeydy lyhyttä suhteenpoikasta enempää. Mustikka tulee usein verratuksi sisareensa, joka on uusperheen äiti ja kaikin puolin aikaansaapa ihminen. Perhe asettaa Mustikalle omat odotuksensa ja luo hänestä mielikuvia, jotka eivät pidä paikkaansa. Vaan lopulta keitettyään aikamoisen ihmissuhdesopan Mustikka yllättää kaikki, jopa itsensä.\nTämän kirjan hahmoista pidin eniten dementoituneesta Rauha-mummusta, joka osoittautuu yllättävän tarkkanäköiseksi sairaudestaan huolimatta. Rauha laukoo valikoituja totuuksia ja hän taitaa olla perheestä ainoa, joka kannustaa Mustikkaa missään asiassa. Pidin myös Mustikasta, joka ei antanut välillä jopa raivostuttavan ärsyttäviksi osoittautuvien perheenjäsentensä lannistaa itseään, vaan teki kuten itsestä tuntuu hyvältä. Mustikan sisko Suvi-Tuuli sen sijaan onkin ihan toinen juttu, ja ihan oikein on, että joku joskus hänetkin palauttaa maanpinnalle!\nEn ollut aikaisemmin tutustunut Katariina Romppaisen teoksiin, mutta Mustikkasopan perusteella tykästyin hänen tapaansa kirjoittaa. Teksti on sujuvaa, osin nasevaakin, ja siinä on hyvää huumoria. Tämän teoksen parissa on helppo viihtyä, etenkin kun Mustikkakin löytää elämälleen suunnan ja astuu askeleen eteenpäin, eikä jää harhailemaan päättömästi. Juoni oli ehkä hieman ennalta-arvattava joiltakin osin, mutta se ei paljoa haitannut: kyllähän tällaisen viihdyttävän kirjan pitääkin päättyä hyvin. Kyllä vain kirjastoshoppailu taas kannatti!\nTunnisteet: 4½, chick lit, elämänmuutos, ihmissuhteet, opiskelu, Romppainen (Katariina), sukulaiset, viihdekirjallisuus\nLähettänyt Jonna klo 21:11 13 kommenttia:\n311 s.,Karisto 2015\nLokakuun lopussa tutustuin Haneen, Samuun ja Rudiin, jotka muodostavat Shell's Angles -mopojengin yhdessä Hanen eli Henrin tyttöystävän Millan kanssa. Odottavan aika oli hyvin pitkä, kun varausjonossa odottelin luettavakseni tätä sarjan kolmatta osaa Shell's Angles ja beibit.\nTämän teoksen tarina jatkuu suoraan siitä mihin edellinen osa Shell's Angles ja Kalajoen hiekat jäi. Koko jengillä menee pakka sekaisin, kun Rudi saa tyttöystävältään Hannalta tekstiviestin, jossa tämä kertoo olevansa raskaana. 15-vuotias Rudi on kauhuissaan ja ystäviltä kysytään kykyä tukea häntä tässä uudessa ja yllättävässä tilanteessa. Onneksi porukassa on mukana edes yksi tyttö tasapainottamassa poikien taipumusta häslingin aiheuttamiseen, ja nytkin Milla on se, joka keksii miten saadaan asiat taas rullaamaan. Pojat pääsevät testaamaan hoivataitojaan Henrin pikkusiskon nukeilla, mutta kuinkas ollakaan, yksi nukeista kidnapataan.\nVaikka Rudilla onkin edellisen osan tapaan keskeinen asema tarinassa, niin nyt pääsemme tutustumaan paremmin Samuun. Samu on nyrkkeilyä harrastava poika, josta paljastuu melkoista herkkyttä ja perhekeskeisyyttä, jonka hän uskaltaa myös tuoda esiin. Tytöistä Samulla ei juurikaan ole kokemusta, mutta nyt hän on ihastunut toden teolla netissä tapaamaansa Siruun. Ainakin jollekin elämä tuntuu hymyilevän, kun Rudi yrittää sulattaa vauvauutista ja Hane keksiä keinon saada Pinjan nukke takaisin.\nShell's Angles ja beibit on mielestäni pohjavireeltään vakavampi teos kuin edeltäjänsä. Pojat joutuvat nyt ensimmäistä kertaa oikeasti oppimaan vastuullisuutta ja he joutuvat kohtaamaan elämän yllätyksellisyyden. Vaikka koko porukalla on hieman vitsit vähissä, niin kaverusten välistä naljailua ja vitsailua ei kuitenkaan niin vain nitistetä. Vauvauutinen ja kadonneen nukkevauvan tapaus nivoo heidät entistä tiukemmin yhteen, sillä Shell's Angles ei tunnetusti jätä kaveria pulaan - oli sitten kyse mistä tahansa. Tämä sarja on kokonaisuudessaan upea tarina tosiystävyydestä.\nTämä teos jatkaa sarjan tutulla linjalla vakavammasta pohjavireestään huolimatta. Paretskoi tuntuu ottavan hyvin haltuun myös tällaisen vakavamman aiheen, joka pysäyttää nuoren (pojan). sillä aina ei elämä voi olla vain hauskaa roadtrippeilyä ja yllytyshulluja temppuja, vaan joskus pitää kohdata mullistavia asioita. Ainut asia, joka hieman minua tässä teoksessa häiritsi oli se, että nyt tarina ikään kuin jakaantuu kahteen osaan, kun Rudi vetäytyy Hannan seuraan pohtimaan tulevaa. Mutta niinhän se menee, että elämässä on muutakin kuin vain yhdessä porukassa hengailu. Jään mielenkiinnolla odottamaan jatkoa tälle sarjalle. (Tuleehan sitä, jooko jooko jooko? :-D)\nTunnisteet: 4½, ihastuminen, ihmissuhteet, jengit, mopot, Paretskoi, Shell's Angles, vauvat, ystävyys\n48 s., Otava 1985, 5.p.\nYleensä joka vuosi käy niin, että kun ajattelisin vihdoin tutustuvani Mauri Kunnaksen Suomalaiseen tonttukirjaan, on kaikki kappaleet kirjastosta menollaan ja varausta ei kannata tehdä, kun ei se jouluksi kuitenkaan ehdi. Mutta nyt tänä vuonna olinkin oikein vikkelä ja sain kuin sainkin Suomalaisen tonttukirjan käsiini!\nTämä teos sisältää kertomuksia suomalaisista tontuista. Mauri Kunnas esittelee erilaisiin asioihin erikoistuneita tonttuja, kuten navetta-, mylly- ja saunatontun. Kunnas kuvaa myös tonttujen avuliasta luonteenlaatua, mutta toisaalta myös arvaamattomuutta: tonttua ei sopinut loukata eikä siitä selvinnyt seuraamuksitta.\nMielestäni Kunnas on koonnut kiinnostavan teoksen, joka esittelee suomalaista kansanperinnettä. Hän kirjoittaa sadunomaisesti ja kuvitus on taattua Kunnasta, joka varmasti kiehtoo kaikenikäisiä lukijoita. Pidin siitä, miten tonttujen ohella esiin tuli myös tietoa siitä, miten Suomessa ennen vanhaan elettiin ja millaisiin asioihin uskottiin. Kyllä odotus kannatti, sillä minä viihdyin tämän hieman "tietokirjamaisen" tonttueepoksen parissa oikein hyvin.\nLähettänyt Jonna klo 18:01 4 kommenttia:\nTunnisteet: arvosanoittamaton, Kunnas, kuvakirjat, tontut\nLähettänyt Jonna klo 14:00 Ei kommentteja:\nKatariina Souri: Sammunut sydän - Musta mandala 2\n287 s., Tammi 2015\nkansi: Mika Tuominen & Istockphoto\nLuin helmikuussa Katariina Sourin Musta mandala -trilogian avausosan Valkoinen varjo, josta pidin kovasti. Jäin suorastaan odottamaan tätä seuraavaa osaa - enkä minä ole kyllä odottanut millekään kirjalle niin mielenkiinnolla jatkoa sitten Harry Potterien. Sammunut sydän on yhtä hyvin otteessaan pitävä teos kuin trilogian avausosakin, mutta tässä teoksessa ei mielestäni ole niin synkkiä sävyjä ja niin paljon mystisyyttä ja jännitystä kuin Valkoisessa varjossa.\nKesäinen mandalakurssi saaristossa on jäänyt taakse, mutta sen jälkimainingit vaikuttavat edelleen mosaiikkitaiteilija Mona Malinin elämään. Hänen paras ystävänsä Pia päätyi kurssin jälkeen mielisairaalaan ja Roni, jonka kanssa Mona tunsi outoa yhteenkuuluvuuden tunnetta, passitettiin vankilaan. Monalla ei kuitenkaan ole ollut toviin häntä piinanneita päänsärkykohtauksia, joihin liittyy näkyjä. Monan mieleen palaa kuitenkin outo tapahtuma lapsuudesta, ja pian palaavat näytkin. Vaikuttaa siltä, että muutkin mosaiikkityöt kuin mandalat voivat saada outoja ilmiöitä aikaan, sillä Monan työstäessä kuusisiipistä serafia esittävää mosaiikkia antiikkikauppias Vera Orlovin kotiin, Mona alkaa jälleen vaistota asioita ja saada näkyjä. Monan mieltä askarruttaa myös Ronin vankilaosastolla tapahtunut murha, jonka aseena on käytetty häneltä lainatusta mandalateoksesta irrotettua sirpaletta.\nVaikka Sammunut sydän jatkaa tarinaa Valkoisen varjon jälkeen, on teos mielestäni tunnelmaltaan melko erilainen. Valkoinen varjo oli todellinen psykologinen jännäri, jonka miljöö, hahmot, tapahtumat ja kaikki loivat välillä jopa hyvinkin piinaavan jännityksen tunteen. Siihen verrattuna Sammunut sydän ei edes ole jännitysromaani, sillä tässä ei ole samanlaista tunnelmaa: miljöö on turvallisemman tuntuinen, henkilöhahmot eivät ole niin salaperäisiä eikä tässä ole samankaltaista mystiikkaa kuin edeltäjässään. Tiettyjä mystisiä elementtejä, kuten Monan näyt ja selittämätön tapahtuma lapsuudesta, tässäkin teoksessa on, mutta tunnelma ei silti missään vaiheessa nouse samanlaisiin psykologisiin ulottuvuuksiin kuin Valkoinen varjo.\nVaikka mielestäni jännitystä olisi saanut olla rahtunen enemmänkin, niin Sammunut sydän on silti hyvin otteessaan pitävä ja koukuttava romaani. Koin jälleen saman efektin kuin helmikuussa, sillä en malttanut laskea tätä kirjaa käsistäni, vaikka oikeasti olisi pitänyt jo alkaa nukkumaan. Mielestäni tämä jatkaa Musta mandala -trilogiaa kiinnostavasti ja aion ehdottomasti lukea myös trilogian päätösosan. Toivottavasti siinä olisi sitten sitä jännitystä, jota nyt hieman jäin kaipaamaan. Joka tapauksessa Valkoinen varjo ja Sammunut sydän ovat mieleenpainuvimpien lukukokemusteni joukossa tänä vuonna.\nTunnisteet: 4, mosaiikkitaide, murha, Musta mandala, mystisyys, näyt, psykologia, Souri\nLähettänyt Jonna klo 17:36 4 kommenttia:\nLähettänyt Jonna klo 20:23 2 kommenttia:\n2018 s., Karisto 2013\nOlen jo pidemmän aikaa halunnut tutustua Jyri Paretskoin esikoisteokseen Shell's Angles, sillä olen kuullut jo kolmiosaiseksi kasvaneesta sarjasta paljon hyvää. Koin muuten uskomattoman ahaa-elämyksen heti kirjan alkusivuilla: olen nimittäin monesti jo työni puolesta etsinyt näitä kirjoja tietokannasta teoksen nimellä, mutta koskaan ei ole mitään tulosta tullut. Siispä olen joutunut hakemaan tekijän nimellä. Nyt selvisi miksei teoksen nimi tuottanut mitään tuloksia: minä kun olen aina kirjoittanut hakukenttään Shell's Angels eikä Angles... Hupsista heijaa. :D\nShell's Angles kertoo kolmesta kaveruksesta, jotka päättävät perustaa mopojengin. Idean isällä Henrillä eli Hanella ei tosin vielä ole mopoa tai mopokorttiakaan, mutta Samulla ja Rudilla on. Alun nihkeän suhtautumisen jälkeen myös Samu ja Rudi innostuvat ajatuksesta, ja niin he perustavat Shell's Angles nimisen jengin. Pojilla on haaveena kuskata nättejä tyttöjä mopojen kyydissä, vaikka tosiasiassa heistä kellään ei ole kummempaa kokemusta siitä miten tyttöjä lähestytään. Teos sisältääkin lukuisia hauskoja tilanteita, kun pojat muun muassa harjoittelevat tytöille juttelemista ja naljailevat toisilleen lennokkaista haavekuvista.\nYllättäen porukan mukana alkaa pyöriä myös Milla-niminen tyttö, joka on paitsi Henrin pitkäaikainen ihastus myös jengin logon suunnittelija. Näiden neljän nuoren kautta lukijalle välittyy laaja skaala kipeitä elämäntilanteita, kuten vanhempien avioero, äidittömyys, perheväkivalta ja alkoholismi, mutta myös nuoruuden haaveita moposta ja mopokortista tyttö-tai poikaystävään. Vaikka teoksessa onkin käsitelty paljon erilaisia asioita, ei niitä silti tunnu olevan liikaa. Keskiössä on kaverusten keskinäinen ystävyys ja luottamus sekä toistensa tukeminen kaikissa tilanteissa.\nMinä pidin paljon tästä kirjasta ja nauroin monta kertaa poikien kommelluksille ja sananvaihdolle. Hane, Samu ja Rudi muodostavat valloittavan kolmikon, jonka seurassa kyllä viihtyy. On myös hauska seurata Hanen ja Millan suhteen kehittymistä, joka niin ikään tuo tullessaan kaikenlaisia kommelluksia ja poikakolmikon keskinäistä läpänheittoa. Olen itse asiassa jo lainannut seuraavan osan kirjastosta ja aion lukea sen piakkoin, sillä niin hyvin viihdyin Shell's Anglesin poikien (ja Millan!) parissa.\nJyri Paretskoi on saanut tästä teoksesta Topelius-palkinnon, enkä lainkaan ihmettele miksi. Vaikka keskiössä onkin poikaporukka, niin mielestäni tämä sopii hyvin myös tytöille luettavaksi.\nLähettänyt Jonna klo 17:00 2 kommenttia:\nTunnisteet: 5, esikoisteos, ihastuminen, ihmissuhteet, jengit, mopot, nuortenkirjat, Paretskoi, Shell's Angles, ystävyys


2020 heinäkuu : Tälle se näyttää.\nKirjoittanut Eero Heikkinen on heinäkuu 19, 2020 · 3 kommenttia\nJoskus saa noita ahaa-elämyksiä. Ongelmien ratkaisu vaatii joskus yksinkertaistamisia. Espanjassa on ollut kesto-ongelma tuo Katalonian kysymys. Ollakko ja salliakko itsenäisyys. Yksinkertainen ratkaisu olisi tehdä Barcelonasta Espanjan pääkaupunki ja muuttaa koko niemimaa, tietenkin Portugalia Lisää\nAihe: Artikkelit · Hakusanat:Barcelona, Espanja, itsenäinen valtio, itsenäistyminen, Katalonia, korruptio, oivalluksia\nKirjoittanut Eero Heikkinen on heinäkuu 12, 2020 · Yksi kommentti\nKansalainen saattaa olla heikoilla mikäli viranhaltija käyttää omaa virka-asemaansa oman vakaumuksensa toteuttamiseen. Päivi Räsäsen joutuminen rikostutkintaan Raamatun siteeraamisesta ovat nostaneet vakavan kysymyksen. Näyttää sille, että valtakunnansyyttäjällä Raija Toiviaisella on oma vakaumukse Lisää\nAihe: Artikkelit · Hakusanat:päivi räsänen, Raamattu, vakaumus, valtakunnansyyttäjä, virka-asema\nKirjoittanut Eero Heikkinen on heinäkuu 5, 2020 · Yksi kommentti\nKirjoittanut Eero Heikkinen on heinäkuu 1, 2020 · Yksi kommentti\nTerveysasemien siirrosta käydään neuvotteluja. Siinä eilisen lehden otsikko. Ti 30.7.20. Tavasin jutun pari kertaa. Olen huono ymmärtäjä tai kaupunki oli antanut sekavat tiedot tai kirjoittaja ei ollut aisoista perillä. Kokonaiskuvaa en saanut . Juhani Lehto taisi kirjoittaa samansuuntaista blogis Lisää\nAihe: Artikkelit · Hakusanat:HäSa, hyvä hallintotapa, joojoo porukat, kultturelli, mielipidesivu, pelikenttä, terveyasema


Kari Haakana: toukokuu 2008 Arkistot\nTämän kirjoitti Kari 08:33 AM | Kommentit (3)\ntoukokuu 28, 2008\nLehdistön ihannetyttö kiittää\nKävin pönöttämässä Sanomakuutiossa blogikilpailun tiimoilta. Aiheesta on julkaistu nolo videokin. Pahoittelen.\nMutta kiitän myös. Kaikkia äänestäneitä tietenkin ja aivan erityisesti kaikkia, jotka jaksavat kommentoida. Tulkaa jatkossakin.\nTämän kirjoitti Kari 11:39 AM | Kommentit (10)\nKuihtuuko keltainen web?\nEilisessä Kauppalehdessä (ei linkkiä, en löytänyt Kaupalehden sivuilta hakumahddollisuutta) analysoitiin iltapäivälehtien tilannetta. Liikevaihto laskee, kun lukijat eivät enää osta paperiversiota ja netistä ei vielä saada ilmoitustuottoja laskevaa levikkituloa peittämään.\nIlta-Sanomien toimitusjohtaja Pekka Harju ainakin tajuaa missä mennään: kyseessä on rakennemuutos, jonka muut uutistoiminnan pelaajat ovat jo enemmän tai vähemmän käyneet läpi (ja jota aikakauslehdet edelleen odottavat). Harjun resepti ei kuitenkaan kuulosta aivan selkeältä: "Varmaa on, että iltapäivälehtien konseptit tulevat muuttumaan: verkkoa ja lehteä on pakko eriyttää". Samaa sanoo Iltalehteä julkaisevan Alma Median toimitusjohtaja Kai Telanne: "Odotan, että Iltalehdessä printin ja verkon sisällöt roolitetaan niin, että ne syövät nykyistä vähemmän toisiaan".\nMiten printtiä ja webiä voisi eriyttää? Ensimmäinen mieleen tuleva ajatus on säästää skuuppeja paperilehteen ja saada tätä kautta levikkirahaa. Vaan kun homma ei toimi: skuuppien piilottaminen webistä tarkoittaa uutiskilpailun luovuttamista webissä ja se taas vaarantaa lukijamääräkehityksen. IL:n ja IS:n tontille netin puheenaihemedioiksi on takuuvarmasti tulossa yrittäjiä, jos lehdet ryhtyvät köyhäilemään uutistarjonnassaan (köh Uusisuomi.fi köh).\nToki I-lehtien on mahdollista vääntää web-palveluidensa fokus johonkin ihan muualle kuin uutisiin. Brändikuori voidaan täyttää iltapäivälehtimäisillä palveluilla, jos luotetaan siihen, että niillä pärjätään uutisten sijaan. Ruotsin ja Norjan iltapäivälehdet (jotka monessa asiassa toimivat suomalaisten serkkujensa esikuvina) tosin näyttävät edelleen puskevan verkossa uutiskylki edellä.\nMikä kama voisi vetää iltapäivälehtien saiteille nykyisenkaltaiset yleisöt uutisten sijaan? Keskustelupalstat lehdillä jo on ja kummankin emoyhtiöllä on omat osto- ja myyntipalstansa, joten TNS Metrixin top 10 -listan sisältömuodot iltapäivälehdillä ja niiden emoilla jo onkin näpeissään kartta- ja hakupalveluita lukuunottamatta.\nJonkinlaista yhteisöpalvelua jommaltakummalta iltapäiväportaalilta voisi kai odottaakin. Mutta riittäkö sellaiseen lihaksia ja investointimahdollisuuksia? Ja onko tuulipuku-Galtsu konseptina edes mahdollinen? Jäämme odottelemaan.\nTämän kirjoitti Kari 03:47 PM | Kommentit (11)\nTämän kirjoitti Kari 08:31 PM | Kommentit (2)\nMedia ei tarttunut Kemppisen tietoihin\nHämmentävän vähälle huomiolle ovat jääneet Jukka Kemppisen eilen julkistamat väitteet median toiminnasta Jokelassa. Tähän mennessä Kemppisen kirjoituksesta ovat kertoneet ilmeisesti vain Uusisuomi.fi ja Aamulehti Ja HS.fi:n mediablogi.\nSyitä vaikenemiseen voi tietenkin olla useita. Keskeinen syy on epäilemättä se, että STT ei ole (ilmeisesti) tehnyt asiasta uutista. Koska useimpien välineiden kotimaan aiheiden seuranta perustuu lähes täysin STT:n feediin, ei asia nouse agendalle ilman STT:n vetoapua. STT:n vaikeneminen taas voi johtua yksinkertaisesti tietämättömyydestä: ehkäpä siellä ei lueta Kemppisen blogia. Syytä olisi.\nToinen syy voi olla se, että juttu on jossakin toimituksessa/toimituksissa työn alla. Tähän viittaa Kemppisen kirjoituksen alun vihjauskin. Mutta tuskinpa asia kaikissa toimituksissa on työn alla.\nKemppisen kirjoitus sikälikin mielenkiintoinen, että Kempinen kertoo kirjoituksen olleen hänen hallussaan koko vuoden. JSN:ltähän odotettiin jonkinlaista yleisempää kananottoa Jokela-toimintaan liittyen, mutta sitä ei tullut, koska "JSN:n puheenjohtajan Pekka Hyvärisen mukaan neuvosto ei ole pyynnöistä huolimatta saanut koulun oppilailta, heidän omaisiltaan tai henkilökunnalta yksilöityjä tietoja median toimintatapojen selvittämiseksi. Tästä syystä neuvoston on hänen mukaansa mahdotonta selvittää jälkikäteen, mitä Jokelassa tapahtui." (Helsingin Sanomat 20.3.2008)\nYksilöidyt tiedot ovat siis olleet olemassa, mutta niitä ei ole toimitettu JSN:lle? Toimiiko JSN nyt, kun yksilöidyt tiedot on julkaistu, vaikkakin julkaisija on "väärä"?\nTämän kirjoitti Kari 02:33 PM | Kommentit (18)\ntoukokuu 19, 2008\nJokela jatkuu edelleen\nJukka Kemppinen on julkaissut blogissaan Jokelan koulun oppilaiden tekemän yhteenvedon, jossa täsmennetään sitä, mitkä välineet ovat oppilaiden mukaan tehneet tilanteessa mitäkin.\nSuosittelen lukemaan, tästä kuullaan vielä.\nTämän kirjoitti Kari 10:20 AM\ntoukokuu 18, 2008\nMicra Cuts kosiskelee bloggaajia\nMarkkinointiniilot ovat myyneet Nissanille kolean ajatuksen blogien kautta tehtävästä sissimarkkinoinnista. Idis on, että suosituille bloggaajille annetaan viikoksi käyttöön Nissan Micra. Bloggaajilla on myös "mahdollisuus" kirjoittaa ajokokemuksistaan Micra Cuts -blogiin. Ja toiveena epäilemättä on, että Micrasta kerrotaan myös omassa blogissa.\nIhan hyvä idis. Kai. Minua mietityttää kamppiksen toteutus: Micra Cuts on tehty korostetun anonyymisti Bloggerilla ja linkeistäkään ei löydy muuta informaatiota kuin linkki Micran sivuille. Tämä nyt kai ei ihan lyö korville markkinoinnin eettisten sääntöjen (sellaiset on, ihan oikeesti) vaatimusta markkinoinnin tunnistettavuudesta, mutta vähän outo tämä toteutustapa silti on. Varmaan tämäkin aspekti kampanjasta on jollain nelikentällä viilattu kohdalleen.\nJa miten bloggaajan etiikka sitten taipuu Micralla ajamiseen? Onko ok ottaa vastaan vastikkeeton viikon koeajo? Miksipä ei olisi? Aiheesta keskustelua mm. Paras aika vuodesta -blogissa.\nToim. huom: kirjoittajalle ei ole tarjottu Micraa viikoksi. Kirjoittaja on enemmän Renault-mäen miehiä.\nTämän kirjoitti Kari 10:18 PM | Kommentit (3)\nEn erityisen lämpimästi suosittele Disqusia\nKatsotaanpa saadaanko tähän koekirjoitukseen vanhanmalliset kommentit takaisin.\nOlisi kovasti kiva se.\nTämän kirjoitti Kari 11:34 PM | Kommentit (3)\nYlläpito tiedottaa: kommenteissa häikkää\nAsensin vihdoin viimein Akismet-plugarin, jonka pitäisi torpata kommenttispämmiä (jota on viime päivinä riittänyt). Samalla kivulla lisäsin myös Disqus-pluginin: tämän taas pitäisi hieman CoCommentsin tavoin tehdä blogikommentoinnista hieman paremmin seurattavaa.\nVoi olla niin, että lapset eivät oikein tykkää leikkiä yhdessä, sillä nyt entryn perässä oleva kommenttimäärä näyttää nollaa, vaikka kommentteja olisikin. Tai voi olla, että Disqus kaipaa vielä vähän jakoavainta. Kokeillaan.\nKommentoinnin pitäisi kuitenkin toimia normaaliin tapaan, vaikka kommenttimäärät etusivulla eivät pitäisikään paikkaansa. Kiitos kärsivällisyydestä.\nTämän kirjoitti Kari 10:46 PM\n"Ryypätessä ei kannata syödä kulmikasta ruokaa", sanoi Kuittisen Peetu kun krapula-aamuna mannaryynivelliä oksensi\nVeljet ja sisaret Helsingin Sanomain kaupunkitoimituksessa, tämä entry on teille! Lukekaa tarkkaan.\nTässä mielellään jo lähipäivinä joku teistä voisi Jarmo Huhtasen työvuoron päätyttyä mennä Huhtasen työpisteelle ja etsiä sieltä kirjan. En ole varma, mikä kirjan nimi on, mutta vahvoja epäiltyjä ovat Lönnrotin "Suomalaisia sananlaskuja" (kyseessä voi olla näköispainos), Topeliuksen Maamme-kirja ja Matti Kuusen teos Sananlaskut ja puheenparret.\nHävittäkää kirja välittömästi. Pelkkä piilottaminen ei auta, vaan kirja täytyy polttaa tai työntää silpuriin. Vain tällä tavalla estämme Huhtasen kaupunkisivujen kotimaanosaston kolumneihin jatkuvasti pomppaavat sietämättömät ja tarkoituksettomat sananlaskupläjäykset.\nViimeksi tänään Huhtanen oli käyttänyt kolumnia tekosyynä esittää seuraavat jo syystäkin unohtuneet suomalaisen verbaali-iloittelun mustat helmet: "mitäpä sitä nutun uutuudesta kunhan nappi on kirkas", "olisipa aina kesä ja helluntai ja kuuden markan päivät", "antaahan se yskä rykiä muttei vetelä pierrä", "hyvähän se on pinon vieressä lastuja poimia", "ei kuulu kanan kaakatus jos ei kukkonen kujerra" ja "ei niin pieniä housuja, ettei kaksia kalsareita mahdu". 1593 merkkiä sisältävästä kolumnista sananlaskupläjäykset vievät 296 merkkiä eli noin viidenneksen. Ko. ilmaisut eivät millään tavalla liity kolumnissa käsiteltyyn asiaan, jota en enää muista.\nVeljet ja sisaret Helsingin Sanomain kaupunkitoimituksessa. Tiedätte mitä tehdä. Kansakunnan poskihampaiden integriteetti on käsissänne.\nTämän kirjoitti Kari 10:55 AM | Kommentit (9)\nTämän kirjoitti Kari 04:34 PM | Kommentit (6)\ntoukokuu 12, 2008\nKäyttäjät ante portas!\nSanoma Digitalin Blogilista-operaatio ei ole mennyt aivan suunnitellusti. Tai voi olla, että Digitalin näkökulmasta on mennytkin, mutta listan käyttäjät, mokomat, ovat eri mieltä. Tämä on sinänsä harmillista, koska Blogilista ei ole mitään ilman käyttäjiään.\nSummattuna harmia aiheuttaa Blogilistan tuominen tuotantoon ilmeisen keskeneräisenä sekä se, että listan ylläpito ei vastaa käyttäjien antamaan palautteeseen ja kritiikkiin. Tilaisuuksia damage controliin on kyllä ollut, mutta toimeen ei ole ilmeisesti ryhdytty kyllin rivakasti, näkyvästi ja uskottavasti.\nTuoreena lisäharmina on Blogilistan käyttöehtojen vähintäänkin epäselvä muotoilu, joka antaa mahdollisuuden herra tietää minkälaisiin tulkintoihin.\nTyytymättömyyttä voi ihastella seuraavista blogeista:\nMuistio: Blogilista vai uutissyöte?\nIhmelapsen viimeiset hetket: Maailma loppui neek…\nElefanttipuhetta: Blogilista 2008\nPala maailmaani: Olen sinun jos tahdot niin?\nSedis: Blogilista uudistunut\nKolikon kääntöpuoli: Lyhyesti\nIhan kiva elämä: Sanoma Digital rikkoi Blogilistan\nMenopaussi: Ei näin\nMarginaali: If you add feeds regularly, try the Firefox lisäosa\nButtUgly: Blogilista, mitvit?\nSkitso: Kyllä Sampopankki opettaa\nSwitchX: Kiitos ja hyvästi\nMari Koo: Ne käyttöehdot\nPintaliitoblogi: Tekijänoikeudet menivät lukijoiden edelle\nViides rooli: Kuka omistaa blogisi?\nReunasilmukka: Pois Blogilistalta\nLilith silittää: Metelin väärti\ns1t.net: Blogilistan #92 kiittää ja kuittaa\nAi kauheeta: Ehdoitta ja ehdottomasti\nZe Kerawach: Tarjolla tänään\ndev/nikc/blog: Suru valtasi Blogilistan kotikadun (Erityispropsit otsikosta!)\nKKuja: Blogilista varastaa oikeudet\nTerkut täältä: Lähteäkö blogilistalta\nHerttaista: Minua ette omista!\nEnimmäkseen harmiton: Tiina is not amused\n(Lista koostettu ensimmäisen kerran Kasan ja Matkalla-blogin listoista 12.4.2008, linkkejä lisään sitä mukaa kun löytyy)\nTilanne on vielä korjattavissa. Voisiko siis joku siellä Sanoma Digital -liiketoimintaryhmästä irrottaa seuraavaksi kahdeksi viikoksi pari viestinnän ammattilaista jelppimään niitä ihmisraukkoja, jotka Blogilistan kanssa työtä tekevät? Eikä lisävoima sinne kehityspuolellekaan olisi varmaan pahitteeksi.\nEDIT: Blogilistan kehitysblogissa selvennetään asiaa.\nTämän kirjoitti Kari 08:14 PM | Kommentit (9)\ntoukokuu 11, 2008\nPelasin just läpi sunnuntain Hesarin\nSuviko oli lähettänyt minulle (kiitoksia) Deliciousissa linkin PP-läjään, joka käsitteli pelaamista ja journalismia. Tai sen piti käsitellä; ei siinä aiheesta itse asiassa sanottu juuri mitään, annettiin ymmärtää, että asioilla on tai voisi olla jotain tekemistä keskenään.\nEnemmän konkretiaa löytyy taannoisesta Poynterin blogipostauksesta. En ollut aiemmin tutustunut Poynterissa kovin hehkutettuun bracketing-pelimuotoon, joka näemmä on isompikin juttu Yhdysvalloissa.\nSuomessa en ole törmännyt uutispeleihin, ellei sellaiseksi lasketa esimerkiksi Taloussanomien Ennustajamestaria ja erilaisia tietokilpailuja. Sekä nämä, että Poynterissa esitellyt pelit ovat muodoltaan aika yksinkertaisia ja muistuttavat enemmän lautapelejä kuin mitään Wiistä karannutta.\nIdea journalistisista peleistä tai pelaamisesta yhtenä journalistisen sisällön kulutusmuotona on kuitenkin kiehtova, vaikka esimerkit vielä ovatkin vähän valjuja.\n(Kuva: Steve Berry, julkaistu CC-lisenssillä)\nTämän kirjoitti Kari 07:02 PM | Kommentit (2)\ntoukokuu 07, 2008\nKun tulee jatkuvasti erilaisia videoröpötyksiä dissatuksi, niin kehutaan nyt kun aihetta on. Nimittäin: Ilta-Sanomien videotuomarit. Rento, lo-fi-tyylillä toteutettu lätkäaiheinen videopodcast. Okei, ei sitä tietenkään sillä nimellä kutsuta, ettei Reino Jofa pelästy ja jätä katsomatta. Eikä sillä ole oikeaa osoitetta tai RSS-feediä. Mutta kuitenkin.\nOikein jees. Mielummin tällaista katsoo kuin Jukka Tolosen olkapäälle laskeutuvaa surua.\nEDIT: VIdeot löytyvät siis upotettuina Ilta-Sanomien MM-kisablogista. Kiitokset korjauksesta, PA.\nTämän kirjoitti Kari 08:56 PM | Kommentit (3)\ntoukokuu 06, 2008\nJatkona eiliseen: mediadirikat esittävät Helsingin Sanomissa jyrkän huolestumisensa Ylen pyrkimyksestä jaella sisältöjään ilmaiseksi. Tai no, jotkut esittävät. Lähinnä ne, joiden bisnekseen tällainen jakaminen vaikuttaisi oletettavasti negatiivisesti. Esimerkiksi Elisassa ei olla kovinkaan huolissaan.\nSanomien toimitusjohtaja Mikael Pentikäinen on HS:n mukaan epäillyt, että Ylen uutisten julkaiseminen kaupallisten toimijoiden alustoilla ei välttämättä olisi hyvä asia riippumatomalle ja monimuotoiselle tiedonvälitykselle. Kyseistä monimuotoisuutta edustakoon oheinen kuvakaappaus Amppareista tältä aamulta. Monimuotoisuuden lähteenä on tässä tapauksessa STT.\nTämän kirjoitti Kari 11:34 AM | Kommentit (15)\ntoukokuu 05, 2008\nMiten Yle lisensoi ohjelmiaan?\nAamun totuudessa Ylen pääjohtaja Mikael Jungner kertoo Ylen tilanteesta. Oikeasti vaikuttaa siltä, että asennetta yhtiössä on saatu käännetyä (ja/tai Jungner käyttää haastattelua yhtenä työvälineenä asenteen kääntämiseen).\nAvainasia haastattelussa lienee se, että Yle keskittyy sisältöön ja jakelua voivat hoitaa muutkin. Tämä voisi tarkoittaa sitä, että Yle voi luovuttaa sisältöjään jakeluun erilaisiin väyliin ilman sen kummempaa korvausta, kunhan ohjelmiin ei työnnetä mainoksia. Lisäksi jutussa sanotaan hieman epämääräisesti, että Ylen äänitearkisto olisi lähiaikoina avautumassa kaikkien suomalaisten käyttöön.\nJakeluteiden avaaminen perinteisten broadcast-verkkojen ulkopuolelle on hyvä veto. Se höllentää Digitan kuristusotetta Ylestä. Lisäksi se saattaa tehdä esimerkiksi Tvkaistan kaltaisten palveluiden rakentamisesta nykyistä helpompaa. Ja tästä kaikesta seurauksena on julkisin varoin tuotettujen ohjelmien helpompi saatavuus ajasta ja paikasta riippumatta, mikä epäilemättä lisää niiden katselua ja kuuntelua.\nJakelutavan muuttaminen ja radioarkiston avaaminen edellyttävät kuitenkin sopimista, käytännössä lisensointia. Olisiko niin onnekkaasti, että sisältöjen lisensointiin uskallettaisiin ottaa jokin CC-variantti? BBC:hän käytti CC:stä johdettua Crative Archive Licenceä pilottiprojektissaan.\nOlisiko Ylellä ja Jungnerilla munaa ottaa käyttöön vastaava systeemi Suomessa? Tai edes kokeilla sitä?\nTämän kirjoitti Kari 11:01 AM | Kommentit (4)


https://www.ruohonjuuri.fi/collagain-165-g-collag-7042290102074?___store=default 13232 Collagain, 30 annospussia https://www.ruohonjuuri.fi/media/catalog/product/c/o/collagain_ruohonjuuri.jpg 46.95 EUR InStock /Ruoka/Ravintolisät /Ruoka /Ruoka/Ravintolisät/Muut ravintolisät /Terveys /Terveys/Ravintolisät /Terveys/Ravintolisät/Muut ravintolisät Tämän nivelesi ostaisivat - testaa ja totea teho!
Collagain on on uusi, luonnonmukainen tuote, jonka todella monet nivelten hyvinvoinnista kiinnostuneet ovat ottaneet säännölliseen käyttönsä. Collagain-ravintolisä koostuu ainutlaatuisesta 1. ja 2. tyypin kollageenin yhdistelmästä.

 Kollageeni on luonnollinen proteiini. 30 % kehon proteiinipainosta on kollageenia ja ihon sisältämästä proteiinista jopa 75 % on kollageenia.

Tiesitkö, että noin 25 vuoden iässä elimistö alkaa menettää kykynsä tuottaa kollageenia? 40 vuoden kieppeillä kollageenintuotanto lakkaa täysin. Tällöin on kollageenilisä paikallaan!

Collagainin annostus:
1-2 annospussia päivässä. Sekoita pussin sisältö veteen tai mehuun ja anna tekeytyä parin minuutin ajan ennen nauttimista, jolloin juomaan ei jää paakkuja.

 Collagain on markkinoiden tehokkain kollageenivalmiste, jossa on sekä ykköstyypin kollageenia sekä kakkostyypin kollageenia.

 Erityistä Collagainissa on nimenomaan molempien kollageenityyppien yhteisvaikutus; paras mahdollinen vaikutus.

Collagainin sisältämä kalakollageeni on peräisi kalasaaliista, joka muuten menisi roskiin (noin 50 % maailman kalasaaliista menee ihmisravinnoksii, puolet menee roskakaloina hukkaan!) Kalastuksessa myös vastuullisuusasiat on sertifioidusti huomioitu.

 Mitä on kollageeni?
 Kollageeni on sidekudoksen tärkein proteiini. Se muodostaa yli 30% elimistön proteiinien kokonaismassasta ja 75% ihon sisältämästä proteiinista. Suuren vetolujuutensa ansioista kollageeni antaa kudoksille mekaanista kestävyyttä ja se onkin rustojen, nivelsiteiden, jänteiden, luiden ja hampaiden tärkein rakennusaine.

Pakkaus sisältää:
30 annospussia à 5,5 grammaa, yhteensä 165 grammaa.

 Huomaathan ystävällisesti, että ilmoitettua suositeltua vuorokausiannosta ei saa ylittää.

 Säilytäthän visusti tämän tuotteen pienten lasten ulottumattomissa, kiitos.
 46.95 Collagain add-to-cart Espoo, Iso Omena,Espoo, Sello,Jyväskylä,Kaivopiha, Helsinki,Kamppi, Helsinki,Turku,VERKKIS\nKamppi, Helsinki Jyväskylä Turku Espoo, Iso Omena City - Kaivopiha, Helsinki Espoo, Sello Ei myymälän valikoimassa Espoo, Ainoa Hakaniemi, Helsinki Itäkeskus, Helsinki Jumbo, Vantaa Kaari, Helsinki Oulu Raisio Redi, Helsinki Tampere Tripla, Helsinki


SDP:n Rinne paikallisesta sopimisesta: Työnantajan painostus vaarana - MTVuutiset.fi\nRinne pitää hyvänä, että paikallista sopimista valmistellaan kolmikantaisesti. Lehtikuva\nJulkaistu 08.12.2015 16:40\nOppositiopuolue SDP:n puheenjohtajan Antti Rinne toivoo, että kolmikantaisessa valmistelussa löytyy tasapainoinen ratkaisu, jossa työehtosopimusten vähimmäisturvaa ei romuteta. Hän pitää hyvänä, että paikallista sopimista valmistellaan kolmikantaisesti eli hallituksen, työnantajapuolen ja palkansaajapuolen kesken.\nRinne pitää vaarallisena linjausta, että palkoista tai työajoista voisi sopia alle työehtosopimusten vähimmäisehtojen sekä kriisilauseketta. Hän näkee vaarana sen, että työnantaja voisi painostaa työntekijöitä sopimaan työehtojen heikennyksistä.\n– On tilanteita, joissa painostus ja pakottaminen ovat mahdollisia ja sellaista ei pidä avata lainsäädännöllä, sanoo Rinne.\nRinteen mukaan työmarkkinoilla on kyetty aiemminkin hoitamaan vaikeita tilanteita.\n– Olen ollut tekemässä kriisilauseketta, jossa oli määritelty, että kun yritys on konkurssilainsäädännön mukaan menossa selvitystilaan, silloin voidaan sopia työehtosopimuksesta poikkeavasti, sanoo Rinne.\nHän pitää hyvänä sitä, että henkilöstön asema on mukana kolmikantaisessa valmistelussa.


E18 Turun kehätien parantaminen Raision keskustan kohdalla - PDF Ilmainen lataus\nDownload "E18 Turun kehätien parantaminen Raision keskustan kohdalla"\n1 E18 Turun kehätien parantaminen Raision keskustan kohdalla USEIN KYSYTYT KYSYMYKSET Miksi hanke toteutetaan? Hanke toteutetaan Raision kohdan pääväylien laatutason parantamiseksi sekä liikenneturvallisuuden ja sujuvuuden lisäämiseksi. Tiesuunnitelman laatiminen on tärkeä asia monista näkökulmista. Liikenneverkkoa kehitetään jatkuvasti vastaamaan yhteiskunnallisia ja kansainvälisiä EU-tason tavoitteita. Lisäksi pääteiden parantamishankkeiden taustalla on merkittäviä seudullisia ja paikallisia tarpeita. Turun kehätie on osa E18 -kehityskäytävää, joka toimii Suomen yhtenä tärkeimmistä poikittaisliikenteen yhteyksistä sekä henkilöautoliikenteelle että elinkeinoelämän kuljetuksille. Se on merkittävä kuljetusten välittäjä Turun ja Naantalin satamien ja Pietarin välillä. E18 Turun kehätie kuuluu eurooppalaiseen myös TEN-T-liikenneverkkoon. EU on asettanut TEN T-liikenneverkolle kehittämisen vaatimukset ja laatustandardit liittyen liikenneturvallisuuteen ja -sujuvuuteen. Suomen pitää kehittää TEN-t-verkkoon kuuluvia väyliä näiden velvoitteiden mukaisesti. Turun kaupunkiseudulla E18 kehätiellä on valtakunnallisen liikenteen välittämisen lisäksi suuri merkitys seudullisesti yhdistäessään Turun ja ympäristökuntien alueita toisiinsa. Turun kaupunkiseudun rakennemallin tavoitteiden mukaan kehätien varren maankäyttöä tehostetaan nykyisestään. Lisäksi tavoitteena on vähentää sataman läpikulkuliikennettä Turun keskustassa ja siirtää satamaliikenne käyttämään enenevissä määrin kehätietä. Paikallisella tasolla Raision kohdan pääväylien parantamisella ja liikennejärjestelyillä ratkaistaan merkittävällä tavalla Raision keskustan toimivuuteen ja viihtyisyyteen liittyviä ongelmia. Tiesuunnitelman kautta keskustan maankäyttöä voidaan kehittää aivan uudesta lähtökohdasta, kun vilkasliikenteinen pääväylä häiriöineen sijoitetaan tunneliin keskeisellä paikalla. Keskustan käyttäjien jokapäiväinen liikkuminen helpottuu sekä liikenteen häiriöt vähenevät. Eikö nykyisellä tiellä olisi pärjätty? Asiaa on tutkittu useissa selvityksissä ja suunnitelmissa vuosien myötä. Nykyisellään väylät hallitsevat Raision keskustaa haitaten viihtyisyyttä ja pirstoen yhdyskuntarakennetta merkittävästi. Nykyinen liikenne ja sen ennustettu kasvu kuormittavat Raision keskustan ruuhkautuneita liittymiä. Tien huonon laatutason on nähty olevan esteenä myös maankäytön ja edelleen palvelujen ja yritysten kehittämiselle. Tehdyissä tarkasteluissa on todettu, että keskeisiin ongelmiin ei voida saada ratkaisua kuin tunneliin perustuvalla ratkaisulla. Tiesuunnitelman perusratkaisuun on päädytty monien maankäytön ja liikenneratkaisujen vertailujen sekä yhteensovittamisen kautta. Raision keskustan osayleiskaavan osaselvityksenä laadittiin liikennejärjestelyjen aluevaraussuunnitelma, jossa tarkasteltiin neljää eri tunneliin perustuvaa vaihtoehtoa keskustan liikennejärjestelyjen ratkaisemiseksi. Vertailun perusteella vuonna 2015 lainvoimaiseksi tulleeseen osayleiskaavaan valittiin ratkaisu, joka parhaillaan laadittavan tiesuunnitelman ja asemakaavoituksen pohjana.\n2 Mikä on tiesuunnitelma? Mitä tässä suunnitteluvaiheessa tehdään? Maanteitä suunnitellaan vaiheittain ja edellinen vaihe määrää seuraavan vaiheen sisällön. Hankkeen aluevaraussuunnitelma valmistui vuonna 2014 ja se on yleispiirteinen lähtökohtana tiesuunnitelman laatimisessa. Tiesuunnitelma on se vaihe prosessissa, jossa toimenpiteet suunnitellaan sijainniltaan ja periaateratkaisuiltaan tarkasti ja yksityiskohtaisesti. Tiesuunnittelun lopputuloksena on maantielain mukaan hyväksyttävä suunnitelma, josta tehtävä päätös mahdollistaa rakentamisvaiheen aloituksen. Tiesuunnitelma antaa tienpitäjälle oikeuden ottaa haltuun ja lunastaa tien tekemiseksi tarvittavat tiealueet ja aloittaa hankkeen toteutus. Tiesuunnitelmassa suunnitellaan kantatien ja muiden maanteiden tiealueet, liittymät, katujärjestelyt, sillat, jalankulun- ja pyöräilyn järjestelyt, pohjavesisuojaukset sekä meluntorjunta. Tiesuunnitelmaan kuuluu yksityiskohtia kuten tien suoja- ja näkemäalueet, maa-ainesten sijoitusalueet, laskuojat, linja-autopysäkit ja muut tiehen kuuluvat rakennelmat ja laitteet. Tiesuunnitelma on se vaihe, jossa suunnitellaan myös yksityistie- ja katujärjestelyt. Suunnitelmat esitetään tarkalla pohjakartalla ja yleensä mittakaavassa 1:2000. Maankäytön suunnittelun näkökulmasta tiesuunnitelma vastaa asemakaavan tarkkuutta. Raision kohdalla maankäyttöä suunnitellaan asemakaavoituksessa samanaikaisesti tiesuunnitelman kanssa yhteensovittaen maankäytön ja liikenteen tarpeita. Lisätietoja tiesuunnitelman sisällöstä liikenneviraston nettisivuilta ja esitteestä tiesuunnittelun kulku. Ketkä suunnittelua tekevät? Maanteiden tienpidosta vastaa valtio ja sen viranomaisena Elinkeino-, liikenne- ja ympäristökeskus eli ELY-keskus. Hankkeesta vastaa tässä tiesuunnitelmassa Varsinais- Suomen elinkeino-, liikenne- ja ympäristökeskuksen (ELY-keskus) liikenne ja infrastruktuuri - vastuualue. Hankkeen vastuuhenkilönä ELY-keskuksessa on projektipäällikkö Vesa Virtanen. Hankkeen suunnittelua ohjaa hankeryhmä, jossa ovat edustettuina Raision kaupunki, ympäristöviranomainen eli Varsinais-Suomen ELY-keskuksen Ympäristö- ja luonnonvarat - vastuualue, Varsinais-Suomen liitto ja museoviranomaiset. Hankeryhmän tehtäviin kuuluu hankkeen välipäätösten tekeminen ja suunnitteluratkaisujen aktiivinen työstäminen yhteistyössä konsultin kanssa. Hankeryhmän jäsenet toimivat oman vastuualueensa asiantuntijana ja viranomaisena. Hankeryhmä kokoontuu säännöllisesti kokouksiin. Suunnittelukonsulttina toimii Sitowise Oy Espoosta hankevastaavan toimeksiannosta. Sitowisessä tiesuunnitelmaa laatii parinkymmenen asiantuntijan joukko, jonka vetäjänä toimii projektipäällikkö Rauno Tuominen. Mitkä ovat hankkeen vaikutukset ja hyödyt alueen asukkaille ja yrityksille? Mitä muita hyötyjä hankkeesta on? Hyödyt ovat laaja-alaisia ja merkittäviä. Keskeisimmät vaikutukset ovat, että liikkumisen turvallisuus ja sujuvuus paranevat merkittävästi ja samalla Raision keskusta-alueen viihtyisyys paranee ja eheytyy. Tunneli itsessään vähentää meluongelmaa. Välillisesti hyvistä tieyhteyksistä on hyötyä koko Turun kaupunkiseudun kehitykselle. Päätiehankkeelle kuten Raision kohdan tiesuunnitelmalle on tyypillistä, että toimenpiteistä on sekä hyötyä että haittaa ympäristölle ja ihmisille, näkökulmasta riippuen. Haittoja pyritään kuitenkin torjumaan osana suunnitelmaa. Haittavaikutukset luonnonympäristöön\n3 ovat hallittavissa melko hyvin, koska tie parannetaan pääosin nykyiselle paikalleen voimakkaasti rakennetussa ympäristössä. Haittoja voi olla esimerkiksi kiinteistöjen pienentyminen ja niiden kulkuyhteyksien muuttuminen kiertomatkoineen tai maiseman muuttuminen mm. tiekäytävän leventymisen takia. Millaiset ovat rakentamisen aikaiset vaikutukset? Rakentaminen tehdään keskellä kaupunkirakennetta ja vilkkaan liikenteen seassa. Tiesuunnitelman aikana määritellään rakentamisen aikaiset liikennejärjestelyjen periaatteet niin, että haitat jäisivät mahdollisimman vähäisiksi niin auto kuin kevyelle liikenteellekin. Yksityiskohtaiset suunnitelmat ja työmenetelmät suunnitellaan hankkeen rakennussuunnittelun yhteydessä ja niissäkin tavoitteena on mahdollisimman sujuva ja turvallinen liikkuminen rakentamisen aikana. Myös alueelle kohdistuvat muut haitat pyritään minimoimaan. Onko tunnelin suuaukolla melua ja saasteita? Tunnelin suunnittelussa on keskeistä toteuttaa tunnelin suuaukot ja ilmanvaihto niin, että ne eivät aiheuta merkittäviä melu- tai päästövaikutuksia. Tiesuunnitelman aikana tehdään laajat melu- ja päästötarkastelut. Tunneli itsessään on tehokas meluntorjunnan kannalta. Miten haittoja voidaan lieventää? Monin tavoin. Haitallisten vaikutusten torjunta ja lieventäminen on kiinteä osa suunnitelmaa. Esimerkkejä tiesuunnitelman keinoista ovat seuraavat: Meluntorjunta. Laadukkaat väyläarkkitehtuurin ratkaisut (esim. meluesteet, sillat, kaiteet ja valaisimet). Maaston muotoilut ja istutukset. Ilmanvaihdon suunnittelu. Hulevesien luonnonmukainen käsittely. Pilaantuneiden maiden kunnostus. Miten haitat korvataan? Tiehankkeen toteuttamisen aiheuttamista menetyksistä, haitoista ja vahingoista maksetaan korvauksia. Asuinrakennusten ja elinkeinon harjoittamisen kannalta välttämättömien rakennusten lunastamisesta pyritään sopimaan vapaaehtoisin kaupoin. Tien rakentamista varten tarvittavasta maa-alasta, tien aiheuttamista kiertohaitoista tai muista haitoista ja mahdollisista vahingoista maksettavat korvaukset ratkaistaan Maanmittauslaitoksen pitämässä maantietoimituksessa, joka aloitetaan ennen tien rakentamista ns. haltuunottokatselmuksella. Maanmittauslaitos on tehnyt maanlunastus- ja korvausasioista esitteen tietoa maantietoimituksesta, jossa on kuvattu tarkemmin mm. toimitusmenettelyä, korvauksia ja niiden maksamista. Miten voin vaikuttaa hankkeeseen? Otetaanko toiveeni huomioon ratkaisussa? Tiesuunnitelman laatimisen aikana palaute ja toiveet ovat erittäin tervetulleita. Palaute voidaan ottaa paremmin huomioon, mitä aikaisemmassa vaiheessa se saadaan. Suunnittelun aikana ratkaisut tarkentuvat vähitellen, ja jokaisesta vaiheesta halutaan keskustelua.\n4 Konkreettisiin ehdotuksiin suhtaudutaan vakavasti. Kaikki palautteet käsitellään ja ne otetaan huomioon mahdollisuuksien mukaan. Tiehankkeeseen kuuluu erilaisten intressien yhteensovittaminen ja lopputulos on yleensä kompromissi. Kaikkia toiveita ei voi toteuttaa, kun suunnittelussa tulee ottaa huomioon vaikutukset laaja-alaisesti. Myös yksittäisen ratkaisun kustannukset voivat olla rajoitteena suunnittelussa. Tavoitteena on laatia yleisesti hyväksytty tiesuunnitelma, jonka pohjalta rakennetaan taloudellisesti, teknisiltä ominaisuuksiltaan mahdollisimman hyvälaatuinen tie, joka vastaa myös Raision kaupungin tavoitteita. Palautetta kannustetaan antamaan siten jo suunnittelun aikana, vaikka valmiista suunnitelmasta on aikanaan mahdollista jättää muistutus. Miten saan tietoa hankkeen etenemistä? Mitä, jos en käytä internetiä? Hankkeen etenemisestä saat tietoa hankkeen internet-sivuilta, sähköpostilistalta ja Facebookista. Jonkun verran hanke näkyy myös kuntien internet-sivuilla. Yleisötilaisuuksista ja työpajoista ilmoitetaan alueen sanomalehdissä ilmoituksilla. Lisäksi edistämme medianäkyvyyttä kuten lehtijuttujen kirjoittamista samoihin aikoihin lehdistötiedotteilla. Yleisötilaisuuksissa voit tulla paikan päälle keskustelemaan ja kuulemaan hankkeesta. Sähköiset viestintävälineet ovat nykypäivään kuuluva osa vuorovaikutusta, mutta myös niiden ulkopuolelle jäävät voivat valita kokonaisuudesta oman osallistumisen muodon. Tärkeimmät asiat eivät jää ainoastaan sähköisen viestinnän varaan ja hankkeella on useita mahdollisuuksia ja tilaisuuksia käsitellä asioita. Suunnittelijoille voi lähettää palautetta myös postitse tai ottaa yhteyttä puhelimella. Tarvittaessa sähköpostilistan asiat voidaan toimittaa postitse. Jos tämä askarruttaa, ole yhteydessä Taika Tuunaseen (Taika Tuunanen p , Miten voin siis antaa palautetta suunnittelun aikana? Vaihtoehtoja palautteeseen on useita, mutta pähkinänkuoressa ne ovat seuraavat: Antamalla palautetta suoraa karttapalveluun, joka avataan huhtikuussa 2018 (nettisivuille tulee tarkemmat ohjeet). Tulemalla paikan päälle tilaisuuksiin ja tapaamisiin, joista tiedotetaan erikseen. Olemalla yhteydessä suunnitteluryhmään puhelimitse, sähköpostitse tai kirjeitse. Yhteystiedot alla. Suunnitteluryhmä HANKEVASTAAVA Varsinais-Suomen ELY-keskus Projektipäällikkö Vesa Virtanen puh Postiosoite: PL 236, TURKU KONSULTTI Sitowise Rauno Tuominen puh Postiosoite: Tuulikuja 2, Espoo Mikä on hankkeen aikataulu? Milloin rakennetaan? Tieverkon parantamista suunnitellaan pitkäjänteisesti. Suunnitteluvaiheesta toiseen etenemiseen ja hankkeen toteutumiseen saattaa kulua aikaa vuosia tai jopa yli kymmenenkin\n5 vuotta. Hankkeen tiesuunnitelma on tavoitteena valmistua vuoden 2019 lopussa. Käsittely lausuntokierroksineen ja päätöksentekoineen vie aikaa noin 8-10 kk. Tiesuunnitelman hyväksyminen edellyttää myös alueen asemakaavojen laatimista ja hyväksymistä. Tieverkon suuret kehittämishankkeet ovat eduskunnan päättämiä hankkeita, joiden rahoitus osoitetaan valtion talousarviossa. Raision kohdan parantamiselle ei ole vielä osoitettu rahoitusta, joten rakentamisen ajankohdasta ei voi antaa tällä hetkellä varmaa arviota. Asian tärkeydestä kertoo se, että hankkeen tiesuunnitelman laatiminen on aloitettu. Suomi on sitoutunut saattamaan TEN-T ydinverkkoon kuuluvat väylät EU:n asettamien laatuvaatimusten mukaiseksi vuoteen 2030 mennessä. Tiesuunnitelman laatimisen aikana hankkeen rakentamisen rahoituspäätöstä pyritään edistämään. Rakentamisvaihe olisi aloitettavissa suunnitelmavalmiuden puolesta vuonna Tällä hetkellä hanke ei ole Liikenneviraston tai Varsinais-Suomen ELY-keskuksen tiehankkeiden toteuttamisohjelmissa, mutta tiesuunnitelman valmistuminen edistää sen mahdollista saamista seuraavan hallituskauden ohjelmaan. Mitkä ovat hankkeen kustannukset? Nyt suunniteltavan hankekokonaisuuden tavoiteltava kustannusarvio on enintään 120 miljoonaa euroa (Maarakennuskustannusindeksi MAKU =130, 2010=100) ja se tarkentuu tiesuunnitelman laatimisen yhteydessä.